CELEX: 32014R0561
Language: fi
Date: 2014-05-06 00:00:00
Title: Neuvoston asetus (EU) N:o 561/2014, annettu 6 päivänä toukokuuta 2014 , ECSEL-yhteisyrityksen perustamisesta  ETA:n kannalta merkityksellinen teksti

7.6.2014   
            
            
               FI
            
            
               Euroopan unionin virallinen lehti
            
            
               L 169/152
            
         NEUVOSTON ASETUS (EU) N:o 561/2014,
   annettu 6 päivänä toukokuuta 2014,
   ECSEL-yhteisyrityksen perustamisesta
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 187 artiklan ja 188 artiklan ensimmäisen kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon,
   ottaa huomioon Euroopan talous- ja sosiaalikomitean lausunnon (1),
   sekä katsoo seuraavaa:
   
               (1)
            
            
               Yhteisten teknologia-aloitteiden muodossa toteutettavista julkisen ja yksityisen sektorin kumppanuuksista säädettiin alun perin Euroopan parlamentin ja neuvoston päätöksessä N:o 1982/2006/EY (2).
            
         
               (2)
            
            
               Neuvoston päätöksessä 2006/971/EY (3) määritettiin erityisiä julkisen ja yksityisen sektorin kumppanuuksia, joita on tarkoitus tukea, muun muassa luettuina julkisen ja yksityisen sektorin kumppanuudet yhteisten nanoelektroniikan (ENIAC)- ja sulautettujen tietotekniikkajärjestelmien (ARTEMIS) -teknologia-aloitteiden erikoisaloilla.
            
         
               (3)
            
            
               Komission tiedonannossa ”Eurooppa 2020 – Älykkään, kestävän ja osallistavan kasvun strategia”, jolle Euroopan parlamentti ja neuvosto ovat antaneet tukensa, jäljempänä ’Eurooppa 2020 -strategia’, korostetaan tarvetta luoda suotuisat olosuhteet osaamiseen ja innovointiin kohdistuville investoinneille älykkään, kestävän ja osallistavan kasvun saavuttamiseksi unionissa.
            
         
               (4)
            
            
               Euroopan parlamentin ja neuvoston asetuksella (EU) N:o 1291/2013 (4) on perustettu tutkimuksen ja innovoinnin puiteohjelma (2014–2020), ”Horisontti 2020”, jäljempänä ’Horisontti 2020 -puiteohjelma’. Horisontti 2020 -puiteohjelmalla pyritään aikaansaamaan nykyistä suurempi vaikutus tutkimuksen ja innovoinnin osalta yhdistämällä Horisontti 2020 -puiteohjelmasta ja yksityiseltä sektorilta saatavaa rahoitusta julkisen ja yksityisen sektorin kumppanuuksien puitteissa keskeisillä aloilla, joilla tutkimus ja innovointi voivat edistää unionin laajempia kilpailukykytavoitteita, käyttää hyväksi yksityisiä investointeja ja auttaa vastaamaan yhteiskunnallisiin haasteisiin. Tällaisten kumppanuuksien olisi perustuttava pitkäaikaiseen sitoutumiseen, kaikkien kumppanien tasapuolinen rahoitusosuus mukaan lukien, niiden pitäisi olla vastuussa omien tavoitteidensa saavuttamisesta ja ne olisi sovitettava yhteen unionin strategisten tutkimus-, kehitys- ja innovaatiotavoitteiden kanssa. Tällaisten kumppanuuksien hallinnon ja toteutuksen olisi oltava avointa, läpinäkyvää, vaikuttavaa ja tehokasta ja annettava monenlaisille erityisaloillaan aktiivisille sidosryhmille mahdollisuus osallistua. Asetuksen (EU) N:o 1291/2013 mukaisesti unionin osallistuminen näihin kumppanuuksiin voi tapahtua myöntämällä rahoitusta yhteisyrityksille, jotka on perustettu päätöksen N:o 1982/2006/EY mukaisesti Euroopan unionin toiminnasta tehdyn sopimuksen 187 artiklan nojalla.
            
         
               (5)
            
            
               Asetuksen (EU) N:o 1291/2013 ja neuvoston päätöksen N:o 2013/743/EU (5) mukaisesti päätöksen N:o 1982/2006/EY nojalla perustetuille yhteisyrityksille olisi annettava lisätukea päätöksessä N:o 2013/743/EU asetettujen ehtojen mukaisesti. Teollisuuden johtoasema -painopisteessä keskitytään aihealueen ”Tieto- ja viestintäteknologia” seuraaviin kahteen erityiseen toimintalinjaan: ”Mikro- ja nanoelektroniikka” sekä ”Komponenttien ja järjestelmien uusi sukupolvi: kehittyneiden ja älykkäiden sulautettujen komponenttien ja järjestelmien tekninen suunnittelu”. Sulautetut tietotekniikkajärjestelmät (ARTEMIS) ja nanoelektroniikka (ENIAC) olisi yhdistettävä yhdeksi aloitteeksi.
            
         
               (6)
            
            
               Komission 26 päivänä kesäkuuta 2012 antamassa tiedonannossa ”Kehitystä vauhdittavaa keskeistä teknologiaa koskeva eurooppalainen strategia – Silta kasvun ja työllisyyden edistämiseen” kehitystä vauhdittava keskeinen teknologia, mikro- ja nanoelektroniikka mukaan luettuina, määritetään korvaamattoman tärkeäksi innovaatioiden lähteeksi. Tällä hetkellä on olemassa kuilu perustiedon tuottamisen ja sitä seuraavan kaupallisten tuotteiden ja palvelujen kehittämisen välillä. Tähän on puututtava muun muassa keskittämällä ponnisteluja pilottituotantolinjoihin ja innovoinnin pilottihankkeisiin, myös laajamittaisiin, jotta teknologia ja tuotteet voidaan validoida teollisissa olosuhteissa ja jotta saadaan aikaan enemmän integraatiota ja hedelmällistä vuorovaikutusta erilaisten kehitystä vauhdittavien keskeisten teknologioiden välillä.
            
         
               (7)
            
            
               Komission 23 päivänä toukokuuta 2013 antaman tiedonannon ”Eurooppalainen strategia mikro- ja nanoelektroniikan komponentteja ja järjestelmiä varten” mukaan mikro- ja nanoelektroniikan komponentit ja järjestelmät ovat innovoinnin ja kilpailukyvyn perustana talouden kaikilla suurimmilla aloilla. Ala on tärkeä ja eri sidosryhmien kohtaamat haasteet unionissa niin suuria, että tarvitaan kiireellisiä toimia, jotta Euroopan innovaatio- ja arvoketjuihin ei jäisi heikkoja lenkkejä. Siksi ehdotetaan, että unionin tasolle perustettaisiin mekanismi, jolla yhdistetään ja keskitetään sellaista tukea, jota jäsenvaltiot, unioni ja yksityinen sektori antavat elektronisiin komponentteihin ja järjestelmiin liittyvään tutkimukseen ja innovointiin.
            
         
               (8)
            
            
               Jotta Eurooppa voisi uudelleen lunastaa johtoasemansa nanoelektroniikan toimintaympäristössä, teollisuuden ja tutkimuksen sidosryhmät ovat ehdottaneet strategista tutkimus- ja innovointiohjelmaa, johon investoitaisiin yhteensä 100 miljardia euroa vuoteen 2020 mennessä ja jonka tavoitteena on lisätä Euroopan nanoelektroniikkaan perustuvia maailmanlaajuisia tuloja yli 200 miljardilla eurolla vuodessa ja luoda Eurooppaan 250 000 uutta suoraa ja välillistä työpaikkaa.
            
         
               (9)
            
            
               Käsitteellä ’elektroniset komponentit ja järjestelmät’ olisi katettava mikro- ja nanoelektroniikan sekä sulautettujen/kyberfyysisten ja älykkäiden integroitujen järjestelmien ja sovellusten alat.
            
         
               (10)
            
            
               ENIAC-yhteisyritys, joka perustettiin neuvoston asetuksella (EY) N:o 72/2008 (6), on toteuttanut onnistuneesti tutkimusohjelman, jolla vahvistettiin asiaankuuluvia nanoelektroniikan osa-alueita, ja näillä osa-alueilla Eurooppa paransi kilpailukykyään edistämällä investointeja ensisijaisiin kohteisiin ja ottamalla koko toimintaympäristön mukaan toimintaan.
            
         
               (11)
            
            
               ARTEMIS-yhteisyritys, joka perustettiin neuvoston asetuksella (EY) N:o 74/2008 (7), on onnistuneesti osoittanut strategisen asemansa, jossa yhdistyvät ylhäältä alas suuntautuva ohjaus ja tarkasteluun otettavien teknisten kysymysten alhaalta ylöspäin tapahtuva määrittely. Tämä houkuttelee hankkeita, joiden tuotokset hyödyttävät alaa suoraan.
            
         
               (12)
            
            
               ENIAC- ja ARTEMIS-yhteisyritysten väliarvioinnit ovat osoittaneet, että ne soveltuvat hyvin resurssien yhdistämiseen ja että niillä on merkittävä vaikutus omilla aloillaan. Tämän takia ENIAC- ja ARTEMIS-yhteisyritysten kattamia tutkimusalueita olisi tuettava edelleen, jotta Euroopan elektroniikan komponenttien ja järjestelmien alan kilpailukykyä voidaan parantaa entisestään ja toiminta voidaan keskittää joukkoon strategisia toimia, joista aloitteisiin osallistuvat yksityiset ja julkiset sidosryhmät ovat yhdessä sopineet.
            
         
               (13)
            
            
               Nanoelektroniikan ja sulautettujen tietotekniikkajärjestelmien tutkimusohjelmille edelleen annettavan tuen olisi perustuttava ENIAC- ja ARTEMIS-yhteisyritysten toimista saatuihin kokemuksiin, myös niiden väliarviointien tuloksiin, sidosryhmien suosituksiin ja tarpeeseen tehostaa koordinointia ja lisätä resurssien yhteisvaikutusta.
            
         
               (14)
            
            
               Eurooppalaisten ARTEMIS-, ENIAC- ja EPoSS-teknologiayhteisöjen (älykkäiden järjestelmien hyödyntämistä koskeva eurooppalainen teknologiayhteisö) sidosryhmien välillä on entistä enemmän vuorovaikutusta niiden vuonna 2012 julkaisemassa, tieto- ja viestintäteknologian komponenttien ja järjestelmien alaa koskevassa korkean tason strategisessa tutkimus- ja innovointiohjelmassa tarkemmin esitetyin tavoin. Jotta tästä vuorovaikutuksesta syntyvää yhteisvaikutusta voitaisiin käyttää ja kehittää entisestään, olisi perustettava yksi yhteisyritys, jäljempänä ’ECSEL-yhteisyritys’, joka kattaa elektroniset komponentit ja järjestelmät, myös ENIAC- ja ARTEMIS-yhteisyrityksen aiemmat toimet, ja jonka rakenne ja säännöt vastaavat paremmin tavoitteita niin, että toimintaa voidaan tehostaa ja yksinkertaistaa. Tätä varten ECSEL-yhteisyrityksen olisi hyväksyttävä varainhoitoa koskevat säännöt, jotka vastaavat sen tarpeita, unionin Euroopan parlamentin ja neuvoston asetuksen (EU, Euratom) N:o 966/2012 (8) 209 artiklan mukaisesti.
            
         
               (15)
            
            
               Teollisuuden sidosryhmien esittämän korkean tason strategisen tutkimus- ja innovointiohjelman täytäntöönpano riippuu useista tuen lähteistä: kansallisista, alueellisista ja hallitusten välisistä ohjelmista, unionin puiteohjelmasta sekä julkisen ja yksityisen sektorin kumppanuuden muodossa toteutettavasta yhteisestä teknologia-aloitteesta.
            
         
               (16)
            
            
               Elektronisia komponentteja ja järjestelmiä koskevalla julkisen ja yksityisen sektorin kumppanuudella olisi yhdistettävä rahoitusvarat ja tekniset resurssit, jotka ovat välttämättömiä, jotta alan yhä nopeammin etenevässä kehityksessä voidaan pysyä mukana. Tämän takia unionin, jäsenvaltioiden ja Horisontti 2020 -puiteohjelman assosioituneiden maiden, jäljempänä ’assosioituneet maat’, olisi oltava ECSEL-yhteisyrityksen osakkaita, vapaaehtoisuuteen perustuen, sekä sen yksityisinä osakkaina organisaatioita, jotka edustavat niihin kuuluvia yrityksiä ja muita organisaatioita, jotka toimivat Euroopassa aktiivisesti elektronisten komponenttien ja järjestelmien alalla. ECSEL-yhteisyrityksen olisi oltava avoin uusille osakkaille.
            
         
               (17)
            
            
               ECSEL-yhteisyrityksen olisi käsiteltävä selvästi määritettyjä aihealueita, joiden avulla eurooppalaisessa teollisuudessa voitaisiin yleisesti suunnitella, valmistaa ja käyttää innovatiivisinta teknologiaa elektronisten komponenttien ja järjestelmien alalla. Euroopan tasolla annettava jäsennelty ja koordinoitu rahoitustuki on tarpeen, jotta tutkimusryhmät ja eurooppalaiset teollisuudenalat voivat säilyttää johtoasemansa vahvasti kilpailluissa kansainvälisissä puitteissa ja jotta voidaan varmistaa teknologian alan johtoaseman nopea ja laaja hyödyntäminen koko Euroopan teollisuudessa, minkä oheisvaikutukset hyödyttävät myös yhteiskuntaa, ja jakaa riskejä ja yhdistää voimavaroja mukauttamalla strategioita ja kohdentamalla investointeja Euroopan yhteisen edun mukaisesti. Komissio voi asianomaisen jäsenvaltion tai jäsenvaltioiden ryhmän ilmoituksesta katsoa, että ECSEL-yhteisyrityksen aloitteet ovat Euroopan yhteistä etua koskevia tärkeitä hankkeita, jos kaikki olennaiset ehdot täyttyvät.
            
         
               (18)
            
            
               Yksityiset organisaatiot AENEAS, ARTEMISIA ja EPoSS ovat kirjallisesti ilmoittaneet hyväksyvänsä sen, että ECSEL-yhteisyrityksen toimialaan kuuluvia tutkimus- ja innovointitoimia toteutetaan rakenteessa, joka soveltuu hyvin julkisen ja yksityisen sektorin kumppanuuteen. Yksityisten organisaatioiden olisi hyväksyttävä tämän asetuksen liitteessä oleva yhtiöjärjestys kirjallisella vahvistuksella.
            
         
               (19)
            
            
               ECSEL-yhteisyrityksen tavoitteiden saavuttamiseksi yhteisyrityksen olisi annettava rahoitustukea pääasiassa avustuksina, joita myönnetään osallistujille avointen ja kilpailuun perustuvien ehdotuspyyntöjen perusteella. Tällainen rahoitustuki olisi kohdennettava todistettuihin markkinoiden toimintapuutteisiin, jotka estävät kyseisen ohjelman kehittämisen, ja sillä olisi kannustettava tuen saajaa muuttamaan toimintatapojaan.
            
         
               (20)
            
            
               ECSEL-yhteisyrityksen olisi toimittava avoimella ja läpinäkyvällä tavalla, annettava kaikki asianmukaiset tiedot ajoissa asiaankuuluville elimilleen ja edistettävä toimiensa näkyvyyttä, mukaan lukien suurelle yleisölle suunnatuin tiedotus- ja tulostenlevitystoimin. ECSEL-yhteisyrityksen elinten työjärjestys olisi asetettava julkisesti saataville.
            
         
               (21)
            
            
               ECSEL-yhteisyrityksen yleisen vaikutuksen arvioinnissa huomioon olisi otettava kaikkien muiden oikeussubjektien kuin unionin ja ECSEL-yhteisyritykseen osallistuvien valtioiden, jäljempänä ’ECSEL-osallistujavaltiot’, tekemät investoinnit, joilla edistetään ECSEL-yhteisyrityksen tavoitteita. Näiden yleisten investointien ennakoidaan nousevan vähintään 2 340 000 000 euroon.
            
         
               (22)
            
            
               Jotta voidaan säilyttää tasavertaiset toimintaedellytykset kaikille sisämarkkinoilla toimiville yrityksille, unionin puiteohjelmasta myönnettävän rahoituksen olisi oltava sopusoinnussa valtiontukisääntöjen kanssa, jotta voidaan varmistaa julkisten menojen tehokkuus ja estää sellaiset markkinavääristymät kuin yksityisten varojen syrjäyttäminen, tehottomien markkinarakenteiden syntyminen ja tehottomien yritysten toiminnassa pysyminen.
            
         
               (23)
            
            
               Osallistumisessa ECSEL-yhteisyrityksestä rahoitettaviin epäsuoriin toimiin olisi noudatettava Euroopan parlamentin ja neuvoston asetusta (EU) N:o 1290/2013 (9). ECSEL-yhteisyrityksen olisi lisäksi varmistettava näiden sääntöjen johdonmukainen soveltaminen komission hyväksymien toimenpiteiden mukaisesti. Asianomaiset viranomaiset voivat määrittää erityisiä arviointiperusteita, jotka koskevat yksittäisten hakijoiden kelpoisuutta saada rahoitusta ECSEL-osallistujavaltioilta. ECSEL-osallistujavaltio voi määrittää kustannusten tukikelpoisuutta koskevia erityissääntöjä, jos se ei valtuuta ECSEL-yhteisyritystä osoittamaan sen rahoitusosuutta epäsuorien toimien osallistujille.
            
         
               (24)
            
            
               ECSEL-yhteisyrityksen olisi myös käytettävä komission hallinnoimia sähköisiä keinoja avoimuuden ja läpinäkyvyyden varmistamiseksi ja yhteisyritykseen osallistumisen helpottamiseksi. ECSEL-yhteisyrityksen julkistamat ehdotuspyynnöt olisi sen vuoksi julkaistava myös keskitetyssä osallistujaportaalissa ja muissa Horisontti 2020 -puiteohjelman mukaisissa, komission hallinnoimissa sähköisissä tulostenlevitysvälineissä. Lisäksi ECSEL-yhteisyrityksen olisi annettava saataville muun muassa ehdotuksia, hakijoita, avustuksia ja osallistujia koskevia asiaankuuluvia tietoja, jotta ne voidaan sisällyttää komission hallinnoimiin sähköisiin Horisontti 2020 -raportointi- ja tulostenlevitysjärjestelmiin, tarkoituksenmukaisessa muodossa ja komission raportointivelvollisuuksia vastaavin määräajoin.
            
         
               (25)
            
            
               ECSEL-yhteisyrityksessä olisi teknologista tutkimusta, tuotekehitystä ja demonstraatiota koskevien toimien luokittelussa otettava huomioon teknologisen valmiuden tasoa koskevat OECD:n määritelmät.
            
         
               (26)
            
            
               Unionin rahoitusosuuden hallinnoinnissa olisi noudatettava moitteettoman varainhoidon periaatetta ja välillistä hallinnointia koskevia sääntöjä, jotka on vahvistettu asetuksessa (EU, Euratom) N:o 966/2012 sekä komission delegoidussa asetuksessa (EU) N:o 1268/2012 (10).
            
         
               (27)
            
            
               Menettelyjen yksinkertaistamiseksi hallinnollista rasitetta olisi vähennettävä kaikilta osapuolilta. Päällekkäisiä tarkastuksia ja suhteetonta asiakirjojen ja raporttien laatimista olisi vältettävä. Tämän asetuksen nojalla unionin rahoitusta saavien tahojen tarkastukset olisi suoritettava asetuksen (EU) N:o 1291/2013 mukaisesti.
            
         
               (28)
            
            
               Unionin ja ECSEL-yhteisyrityksen muiden osakkaiden taloudellisia etuja olisi asetuksen (EU, Euratom) N:o 966/2012 mukaisesti menojen hallinnoinnin kaikissa vaiheissa suojattava oikeasuhteisin toimenpitein, joita ovat sääntöjenvastaisuuksien ehkäiseminen, havaitseminen ja tutkiminen sekä hukattujen, aiheettomasti maksettujen tai virheellisesti käytettyjen varojen takaisinperintä ja tarvittaessa hallinnolliset ja taloudelliset seuraamukset.
            
         
               (29)
            
            
               Komission sisäisellä tarkastajalla olisi oltava ECSEL-yhteisyritykseen nähden samat valtuudet kuin komissioon nähden.
            
         
               (30)
            
            
               Ottaen huomioon yhteisyritysten erityisluonne ja nykyinen asema ja jotta voidaan varmistaa jatkuvuus seitsemännen puiteohjelman kanssa, yhteisyrityksiin olisi edelleen sovellettava erillistä vastuuvapautta. Asetuksen (EU, Euratom) N:o 966/2012 60 artiklan 7 kohdasta ja 209 artiklasta poiketen Euroopan parlamentin olisi sen vuoksi myönnettävä neuvoston suosituksesta ECSEL-yhteisyritykselle talousarvion toteuttamista koskeva vastuuvapaus. Näin ollen ECSEL-yhteisyritykselle myönnettyyn unionin rahoitusosuuteen ei olisi sovellettava asetuksen (EU, Euratom) N:o 966/2012 60 artiklan 5 kohdassa vahvistettuja raportointivaatimuksia, vaan nämä olisi mahdollisimman suuressa määrin yhdenmukaistettava asetuksen (EU, Euratom) N:o 966/2012 208 artiklassa tarkoitetuille elimille säädettyjen raportointivaatimusten kanssa. Tilintarkastustuomioistuimen olisi tarkastettava tilit ja tilien perustana olevien toimien laillisuus ja asianmukaisuus.
            
         
               (31)
            
            
               Horisontti 2020 -puiteohjelmalla olisi kavennettava unionissa vallitsevaa tutkimus- ja innovointikuilua edistämällä yhteisvaikutusta Euroopan rakenne- ja investointirahastojen (ERI) kanssa. Sen vuoksi ECSEL-yhteisyrityksen olisi pyrittävä tiiviiseen vuorovaikutukseen ERI-rahastojen kanssa, sillä ne voivat erityisesti edistää paikallisten, alueellisten ja kansallisten tutkimus- ja innovointivalmiuksien vahvistamista ECSEL-yhteisyrityksen alalla ja tukea älykästä erikoistumista.
            
         
               (32)
            
            
               ENIAC- ja ARTEMIS-yhteisyritykset on perustettu 31 päivään joulukuuta 2017 asti jatkuvaksi kaudeksi. ECSEL-yhteisyrityksen olisi tuettava edelleen nanoelektroniikan ja sulautettujen tietotekniikkajärjestelmien tutkimusohjelmia toteuttamalla asetusten (EY) N:o 72/2008 ja (EY) N:o 74/2008 nojalla käynnistetyt jäljellä olevat toimet mainittujen asetusten mukaisesti. Tutkimukseen käytettävissä olevan rahoituksen optimaalisen käytön varmistamiseksi siirtyminen ENIAC- ja ARTEMIS-yhteisyrityksistä ECSEL-yhteisyritykseen olisi toteutettava samanaikaisesti ja yhteensovitetusti seitsemännestä puiteohjelmasta Horisontti 2020 -puiteohjelmaan siirtymisen kanssa. Oikeusvarmuuden ja selkeyden vuoksi neuvoston asetukset (EY) N:o 72/2008 ja (EY) N:o 74/2008 olisi sen vuoksi kumottava otettava käyttöön siirtymäsäännöksiä.
            
         
               (33)
            
            
               Ottaen huomioon Horisontti 2020 -puiteohjelman yleisenä tavoitteena olevan yksinkertaistamisen ja johdonmukaistamisen olisi Horisontti 2020 -puiteohjelman kesto otettava huomioon kaikissa ECSEL-yhteisyritykseen liittyvissä ehdotuspyynnöissä.
            
         
               (34)
            
            
               Jäsenvaltiot eivät voi riittävällä tavalla saavuttaa tämän asetuksen tavoitetta, joka on teollisen tutkimuksen ja innovoinnin vahvistaminen kaikkialla unionissa toteuttamalla ECSEL-yhteisyrityksen avulla elektronisia komponentteja ja järjestelmiä Euroopan johtoasemaa varten koskeva yhteinen teknologia-aloite, koska se voidaan tarpeettoman päällekkäisyyden välttämisen, kriittisen massan ylläpitämisen ja julkisen rahoituksen optimaalisen käytön varmistamiseksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi,
            
         ON HYVÄKSYNYT TÄMÄN ASETUKSEN:
   1 artikla
   Perustaminen
   1.   Elektronisia komponentteja ja järjestelmiä Euroopan johtoasemaa varten (Electronic Components and Systems for European Leadership) koskevan yhteisen teknologia-aloitteen toteuttamiseksi Euroopan unionin toiminnasta tehdyn sopimuksen 187 artiklassa tarkoitettu yhteisyritys, jäljempänä ’ECSEL-yhteisyritys’, perustetaan 31 päivään joulukuuta 2024 kestäväksi ajaksi. Horisontti 2020 -puiteohjelman keston huomioon ottamiseksi ECSEL-yhteisyrityksen mukaiset ehdotuspyynnöt on julkistettava viimeistään 31 päivänä joulukuuta 2020. Asianmukaisesti perustelluissa tapauksissa ehdotuspyyntöjä voidaan julkistaa 31 päivään joulukuuta 2021 saakka.
   2.   ECSEL-yhteisyritys korvaa asetuksilla (EY) N:o 72/2008 ja (EY) N:o 74/2008 perustetut ENIAC- ja ARTEMIS-yhteisyritykset, joiden seuraaja se on.
   3.   ECSEL-yhteisyritys on elin, jonka tehtävänä on panna täytäntöön asetuksen (EU, Euratom) N:o 966/2012 209 artiklassa tarkoitettu julkisen ja yksityisen sektorin kumppanuus.
   4.   ECSEL-yhteisyritys on oikeushenkilö. Sillä on kussakin jäsenvaltiossa laajin kansallisen lainsäädännön mukaan oikeushenkilöllä oleva oikeuskelpoisuus. Se voi erityisesti hankkia ja luovuttaa irtainta ja kiinteää omaisuutta sekä esiintyä oikeudenkäynnin osapuolena.
   5.   ECSEL-yhteisyrityksen kotipaikka on Bryssel, Belgia.
   6.   ECSEL-yhteisyrityksen yhtiöjärjestys on tämän asetuksen liitteenä.
   2 artikla
   Tavoitteet ja toiminta-ala
   1.   ECSEL-yhteisyrityksen tavoitteet ovat seuraavat:
   
               a)
            
            
               edistää asetuksen (EU) N:o 1291/2013 ja erityisesti päätöksen 2013/743/EU II osan täytäntöönpanoa;
            
         
               b)
            
            
               edistää vahvan ja maailmanlaajuisesti kilpailukykyisen elektronisten komponenttien ja järjestelmien alan kehittämistä unionissa;
            
         
               c)
            
            
               varmistaa keskeisillä markkinoilla ja yhteiskunnallisten haasteiden käsittelyssä tarvittavien elektronisten komponenttien ja järjestelmien saatavuus ja pyrkiä näin pitämään Eurooppa teknologian kehityksen eturintamassa, kuromaan umpeen tutkimuksen ja hyödyntämisen välistä kuilua, vahvistamaan innovointikykyä sekä luomaan talouskasvua ja lisäämään työllisyyttä unionissa;
            
         
               d)
            
            
               yhdenmukaistaa strategiat jäsenvaltioiden kanssa yksityisten investointien houkuttelemiseksi ja julkisen tuen vaikuttavuuden lisäämiseksi välttämällä toimien turhaa päällekkäisyyttä ja hajautumista sekä helpottamalla tutkimus- ja innovointialan toimijoiden osallistumista;
            
         
               e)
            
            
               ylläpitää ja lisätä puolijohteiden ja älykkäiden järjestelmien valmistuskapasiteettia Euroopassa, myös johtoasemaa valmistuslaitteiden ja materiaalien jalostuksen alalla;
            
         
               f)
            
            
               varmistaa johtoasema suunnittelun ja järjestelmätekniikan sekä sulautettujen teknologioiden alalla ja vahvistaa sitä;
            
         
               g)
            
            
               tarjota kaikille sidosryhmille mahdollisuus käyttää maailman huipputason infrastruktuuria elektronisten komponenttien sekä sulautettujen/kyberfyysisten ja älykkäiden järjestelmien suunnittelussa ja valmistuksessa; ja
            
         
               h)
            
            
               luoda dynaaminen toimintaympäristö, jolla osallistetaan pieniä ja keskisuuria yrityksiä (pk-yrityksiä) ja vahvistetaan siten olemassa olevia klustereita ja edistetään uusien klusterien perustamista lupaaville uusille aloille.
            
         2.   ECSEL-yhteisyrityksen toiminta-ala perustuu ENIAC- ja ARTEMIS-yhteisyritysten, eurooppalaisen EPoSS-teknologiayhteisön sekä muilla kansallisilla ja eurooppalaisilla ohjelmilla rahoitetun työn tuloksiin. Sillä edistetään asianmukaisella ja tasapainoisella tavalla uutta kehitystä ja synergiaa seuraavilla tärkeimmillä aloilla ja niiden välillä:
   
               a)
            
            
               suunnittelutekniikat, prosessit ja integrointi sekä mikro- ja nanoelektroniikan laitteet, materiaalit ja valmistus, jolloin tavoitteena on koon pienentäminen, monipuolistaminen ja erilaistaminen sekä heterogeeninen integrointi;
            
         
               b)
            
            
               prosessit, menetelmät, välineet ja alustat, ohjelmistojen ja/tai paljon ohjaustoimintoja sisältävien sulautettujen/kyberfyysisten järjestelmien referenssimallit ja -arkkitehtuurit, jotka mahdollistavat ammattilais- ja kuluttajasovellusten sekä niihin liittyvien palvelujen saumattoman liitettävyyden ja yhteentoimivuuden, toiminnallisen turvallisuuden, hyvän saatavuuden ja toimintavarmuuden;
            
         
               c)
            
            
               älykkäisiin järjestelmiin liittyvät monitieteelliset lähestymistavat, joita tuetaan kokonaisvaltaisen suunnittelun ja kehittyneen valmistuksen kehittämisellä sellaisten itsenäisten ja mukautuvien älykkäiden järjestelmien toteuttamiseksi, joissa on kehittyneet rajapinnat ja monimutkaisia toimintoja, jotka perustuvat muun muassa anturi- ja toimilaiteominaisuuksien, prosessoinnin, energiansaannin ja verkottamisen saumattomaan integrointiin.
            
         3 artikla
   Unionin rahoitusosuus
   1.   Unionin rahoitusosuus, EFTAn määrärahat mukaan luettuina, ECSEL-yhteisyritykseen hallinnollisten kustannusten ja toimintakustannusten kattamiseksi on enintään 1 184 874 000 euroa. Unionin rahoitusosuus suoritetaan Horisontti 2020 -ohjelman (2014–2020) täytäntöönpanoa koskevalle, päätöksellä 2013/743/EU perustetulle erityisohjelmalle osoitetuista unionin yleisen talousarvion määrärahoista. Talousarvion toteuttaminen unionin rahoitusosuuden osalta uskotaan asetuksen (EU, Euratom) N:o 966/2012 209 artiklassa tarkoitettuna elimenä toimivalle ECSEL-yhteisyritykselle mainitun asetuksen 58 artiklan 1 kohdan c alakohdan iv alakohdan ja 60 ja 61 artiklan mukaisesti.
   2.   Unionin rahoitusosuutta koskevat järjestelyt vahvistetaan valtuutussopimuksessa ja vuotuisissa määrärahojen siirtoja koskevissa sopimuksissa, jotka unionin puolesta toimiva komissio ja ECSEL-yhteisyritys tekevät.
   3.   Tämän artiklan 2 kohdassa tarkoitetussa valtuutussopimuksessa määrätään asetuksen (EU, Euratom) N:o 966/2012 58 artiklan 3 kohdassa ja 60 ja 61 artiklassa sekä delegoidun asetuksen (EU) N:o 1268/2012 40 artiklassa esitetyt seikat sekä muun muassa seuraavat:
   
               a)
            
            
               vaatimukset, jotka koskevat ECSEL-yhteisyrityksen osallistumista päätöksen 2013/743/EU liitteessä II tarkoitettuihin asianmukaisiin suorituskykyindikaattoreihin;
            
         
               b)
            
            
               vaatimukset, jotka koskevat ECSEL-yhteisyrityksen osallistumista päätöksen 2013/743/EU liitteessä III tarkoitettuun seurantaan;
            
         
               c)
            
            
               ECSEL-yhteisyrityksen toimintaan liittyvät erityiset suorituskykyindikaattorit;
            
         
               d)
            
            
               tietojen toimittamiseen liittyvät järjestelyt sen varmistamiseksi, että komissio voi täyttää asetuksen (EU) N:o 1291/2013 28 artiklassa tarkoitetut tulosten levittämistä ja raportointia koskevat velvoitteensa sekä keskitetyssä osallistujaportaalissa että muissa Horisontti 2020 -puiteohjelman mukaisissa, komission hallinnoimissa sähköisissä tulostenlevitysvälineissä;
            
         
               e)
            
            
               säännökset ECSEL-yhteisyritykseen liittyvien ehdotuspyyntöjen julkaisemisesta myös keskitetyssä osallistujaportaalissa ja muissa Horisontti 2020 -puiteohjelman mukaisissa, komission hallinnoimissa sähköisissä tiedonlevitysvälineissä;
            
         
               f)
            
            
               henkilöstöresurssien käyttö ja niihin tehtävät muutokset, erityisesti palvelukseen otto tehtäväryhmän, palkkaluokan ja ura-alueen mukaan, uudelleenluokittelu ja henkilöstön määrän muutokset.
            
         4 artikla
   Muiden osakkaiden kuin unionin rahoitusosuudet
   1.   ECSEL-osallistujavaltiot osallistuvat ECSEL-yhteisyrityksen toimintamenoihin määrällä, joka vastaa unionin rahoitusosuutta. Tarkoituksena on, että tämä osuus 1 artiklassa tarkoitettuna aikana on ainakin 1 170 000 000 euroa.
   2.   ECSEL-yhteisyrityksen yksityisten osakkaiden on suoritettava rahoitusosuuksia ECSEL-yhteisyritykselle tai huolehdittava, että niihin kuuluvat oikeussubjektit ja niiden liitännäisosallistujat suorittavat näitä. Tarkoituksena on, että tämä osuus 1 artiklassa tarkoitettuna aikana on ainakin 1 657 500 000 euroa.
   3.   Tämän artiklan 1 ja 2 kohdassa tarkoitetut rahoitusosuudet koostuvat ECSEL-yhteisyritykselle myönnettävistä osuuksista, joista säädetään yhtiöjärjestyksen 16 artiklan 2 kohdassa sekä 3 kohdan b ja c alakohdassa.
   4.   ECSEL-yhteisyrityksen muiden osakkaiden kuin unionin on ilmoitettava hallintoneuvostolle vuosittain viimeistään tammikuun 31 päivänä kunakin edellisenä varainhoitovuotena suoritettujen 1 ja 2 kohdassa tarkoitettujen osuuksien arvo.
   5.   Yhtiöjärjestyksen 16 artiklan 3 kohdan c alakohdassa tarkoitettujen osuuksien arvon määrittämiseksi kustannukset määritetään asianomaisten oikeussubjektien tavanomaisten kustannuslaskentakäytäntöjen tai sijoittautumismaassa sovellettavien kirjanpitosääntöjen ja sovellettavien kirjanpitosääntöjen ja tilinpäätösstandardien (FRS-standardit) mukaisesti. Asianomaisen oikeussubjektin nimittämä riippumaton ulkopuolinen tilintarkastaja varmentaa kustannukset. ECSEL-yhteisyritys voi tarkistaa arvon määrityksessä käytetyn menettelyn, jos varmennuksen osalta on epävarmuutta, ECSEL-yhteisyritys voi suorittaa oman tilintarkastuksen, jos epävarmuutta on edelleen.
   6.   Komissio voi lakkauttaa unionin ECSEL-yhteisyritykselle suorittaman rahoitusosuuden, vähentää sitä suhteellisesti tai keskeyttää sen suorittamisen tai panna alulle yhtiöjärjestyksen 26 artiklan 2 kohdassa tarkoitetun purkamismenettelyn, jos muut osakkaat kuin unioni, mukaan lukien niihin kuuluvat oikeussubjektit tai niiden liitännäisosallistujat, eivät suorita tämän artiklan 1 ja 2 kohdassa tarkoitettuja osuuksia, suorittavat ne ainoastaan osittain tai suorittavat ne myöhässä.
   5 artikla
   Varainhoitoa koskevat säännökset
   ECSEL-yhteisyritys hyväksyy omat varainhoitosääntönsä asetuksen (EU, Euratom) N:o 966/2012 209 artiklan ja komission delegoidun asetuksen (EU) N:o 110/2014 (11) mukaisesti, sanotun kuitenkaan rajoittamatta tämän asetuksen 12 artiklan soveltamista.
   6 artikla
   Henkilöstö
   1.   ECSEL-yhteisyrityksen henkilöstöön sovelletaan Euroopan unionin virkamiehiin sovellettavia henkilöstösääntöjä ja unionin muuta henkilöstöä koskevia palvelussuhteen ehtoja, sellaisina kuin ne ovat vahvistettuina neuvoston asetuksella (ETY, Euratom, EHTY) N:o 259/68 (12), jäljempänä ’henkilöstösäännöt’ ja ’palvelussuhteen ehdot’, sekä näiden henkilöstösääntöjen ja palvelussuhteen ehtojen täytäntöönpanosääntöjä, jotka unionin toimielimet ovat yhdessä hyväksyneet.
   2.   Hallintoneuvosto käyttää ECSEL-yhteisyrityksen henkilöstöön nähden sitä toimivaltaa, joka henkilöstösääntöjen mukaan kuuluu nimittävälle viranomaiselle ja palvelussuhteen ehtojen mukaan sopimusten tekemiseen toimivaltaiselle viranomaiselle, jäljempänä ’nimittävän viranomaisen toimivalta’.
   Hallintoneuvosto hyväksyy henkilöstösääntöjen 110 artiklan mukaisesti henkilöstösääntöjen 2 artiklan 1 kohtaan ja palvelussuhteen ehtojen 6 artiklaan perustuvan päätöksen, jolla siirretään nimittävän viranomaisen toimivalta toimitusjohtajalle ja määritetään edellytykset, joiden mukaisesti toimivallan siirto voidaan keskeyttää. Toimitusjohtajalla on valtuudet siirtää tämä toimivalta edelleen.
   Jos poikkeukselliset olosuhteet sitä edellyttävät, hallintoneuvosto voi päätöksellään tilapäisesti keskeyttää nimittävän viranomaisen toimivallan siirron toimitusjohtajalle ja hänen edelleen toteuttamansa toimivallan siirron. Tässä tapauksessa hallintoneuvosto käyttää nimittävän viranomaisen toimivaltaa itse tai siirtää sen jollekin jäsenistään tai jollekulle ECSEL-yhteisyrityksen henkilöstöön kuuluvalle, joka on muu kuin toimitusjohtaja.
   3.   Hallintoneuvosto hyväksyy tarvittavat henkilöstösääntöjen ja palvelussuhteen ehtojen täytäntöönpanosäännöt henkilöstösääntöjen 110 artiklan mukaisesti.
   4.   Henkilöresurssit määritellään ECSEL-yhteisyrityksen henkilöstötaulukossa, josta käy yrityksen vuotuisen talousarvion mukaisesti ilmi väliaikaisten toimien määrä tehtäväryhmittäin ja palkkaluokittain sekä sopimussuhteisen henkilöstön määrä kokoaikaisina työntekijöinä ilmaistuna.
   5.   ECSEL-yhteisyrityksen henkilöstö koostuu väliaikaisista toimihenkilöistä ja sopimussuhteisista toimihenkilöistä.
   6.   ECSEL-yhteisyritys vastaa kaikista henkilöstöön liittyvistä kuluista.
   7 artikla
   Tilapäisesti siirretyt kansalliset asiantuntijat ja harjoittelijat
   1.   ECSEL-yhteisyritys voi käyttää tilapäisesti siirrettyjä kansallisia asiantuntijoita ja harjoittelijoita, jotka eivät ole ECSEL-yhteisyrityksen toimihenkilöitä. Tilapäisesti siirrettyjen kansallisten asiantuntijoiden määrä kokoaikaisina työntekijöinä ilmaistuna lisätään 6 artiklan 4 kohdassa tarkoitettuihin henkilöstöä koskeviin tietoihin vuotuisen talousarvion mukaisesti.
   2.   Hallintoneuvosto hyväksyy päätöksen, jossa vahvistetaan ECSEL-yhteisyritykseen tilapäisesti siirrettävien kansallisten asiantuntijoiden palvelukseen ottoon sekä harjoittelijoiden käyttöön sovellettavat säännöt.
   8 artikla
   Erioikeudet ja vapaudet
   ECSEL-yhteisyritykseen ja sen henkilöstöön sovelletaan Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitettyä, Euroopan unionin erioikeuksia ja vapauksia koskevaa pöytäkirjaa N:o 7.
   9 artikla
   ECSEL-yhteisyrityksen korvausvastuu
   1.   ECSEL-yhteisyrityksen sopimusperusteinen korvausvastuu määritetään asiaa koskevissa sopimusmääräyksissä ja kulloiseenkin sopimukseen, päätökseen tai hankintasopimukseen sovellettavassa lainsäädännössä.
   2.   Muuta kuin sopimukseen perustuvaa vastuuta koskevissa asioissa ECSEL-yhteisyrityksen on korvattava henkilöstönsä tehtäviään suorittaessaan aiheuttamat vahingot jäsenvaltioiden lainsäädännön yhteisten yleisten periaatteiden mukaisesti.
   3.   Kaikkien 1 ja 2 kohdassa tarkoitettuun vastuuseen liittyvien ECSEL-yhteisyrityksen maksujen ja niihin liittyvien kulujen ja kustannusten katsotaan olevan ECSEL-yhteisyrityksen menoja, jotka katetaan sen varoista.
   4.   ECSEL-yhteisyritys vastaa yksin velvoitteistaan.
   10 artikla
   Unionin tuomioistuimen toimivalta ja sovellettava lainsäädäntö
   1.   Unionin tuomioistuimella on toimivalta
   
               a)
            
            
               ECSEL-yhteisyrityksen tekemissä sopimuksissa tai hankintasopimuksissa taikka sen päätöksissä olevan välityslausekkeen nojalla;
            
         
               b)
            
            
               riidoissa, jotka koskevat ECSEL-yhteisyrityksen henkilöstön tehtäviään suorittaessaan aiheuttamien vahinkojen korvaamista;
            
         
               c)
            
            
               kaikissa ECSEL-yhteisyrityksen ja sen henkilöstön välisissä riidoissa henkilöstösäännöissä ja palvelussuhteen ehdoissa määrätyin rajoituksin tai edellytyksin.
            
         2.   Kaikkiin assosioituneita maita koskeviin asioihin sovelletaan asianomaisten sopimusten erityissäännöksiä.
   3.   Niihin kysymyksiin, joista ei säädetä tässä asetuksessa tai unionin muissa säädöksissä, sovelletaan sen valtion lainsäädäntöä, jossa ECSEL-yhteisyrityksen kotipaikka sijaitsee.
   11 artikla
   Arviointi
   1.   Komissio tekee riippumattomien asiantuntijoiden avustuksella viimeistään 30 päivänä kesäkuuta 2017 ECSEL-yhteisyrityksestä väliarvioinnin, jossa arvioidaan erityisesti sekä yksityisten osakkaiden että niihin kuuluvien oikeussubjektien ja niiden liitännäisosallistujien sekä muiden oikeussubjektien osallistumisen ja osuuksien taso epäsuorissa toimissa. Komissio laatii tästä arvioinnista kertomuksen, joka sisältää väliarvioinnin päätelmät ja komission huomautukset. Komissio lähettää tämän kertomuksen Euroopan parlamentille ja neuvostolle viimeistään 31 päivänä joulukuuta 2017. ECSEL-yhteisyrityksen väliarvioinnin tulokset otetaan huomioon asetuksen (EU) N:o 1291/2013 32 artiklassa tarkoitetussa perusteellisessa arvioinnissa ja väliarvioinnissa.
   2.   Tämän artiklan 1 kohdassa tarkoitetun väliarvioinnin päätelmien perusteella komissio voi toimia 4 artiklan 6 kohdan mukaisesti tai toteuttaa muita asianmukaisia toimenpiteitä.
   3.   Komissio suorittaa ECSEL-yhteisyrityksen loppuarvioinnin kuuden kuukauden kuluessa ECSEL-yhteisyrityksen purkamisen jälkeen mutta viimeistään kahden vuoden kuluttua yhtiöjärjestyksen 26 artiklassa tarkoitetun mukaisen purkamismenettelyn aloittamisesta. Loppuarvioinnin tulokset esitetään Euroopan parlamentille ja neuvostolle.
   12 artikla
   Vastuuvapaus
   Asetuksen (EU, Euratom) N:o 966/2012 60 artiklan 7 kohdasta ja 209 artiklasta poiketen Euroopan parlamentti myöntää neuvoston suosituksesta ECSEL-yhteisyritykselle talousarvion toteuttamista koskevan vastuuvapauden ECSEL-yhteisyrityksen varainhoitosäännöissä säädettyä menettelyä noudattaen.
   13 artikla
   Jälkikäteen tehtävät tarkastukset
   1.   ECSEL-yhteisyritys suorittaa jälkikäteen tehtävät epäsuorien toimien tarkastukset asetuksen (EU) N:o 1291/2013 29 artiklan mukaisesti osana Horisontti 2020 -puiteohjelman epäsuoria toimia.
   2.   Komissio voi päättää itse suorittaa tämän artiklan 1 kohdassa tarkoitetut tarkastukset. Komissio noudattaa tällöin voimassa olevia sääntöjä ja erityisesti asetuksia (EU, Euratom) N:o 966/2012, (EU) N:o 1290/2013 ja (EU) N:o 1291/2013.
   14 artikla
   Unionin taloudellisten etujen suojaaminen
   1.   ECSEL-yhteisyritys sallii komission henkilöstön jäsenten ja muiden ECSEL-yhteisyrityksen tai komission valtuuttamien henkilöiden sekä tilintarkastustuomioistuimen pääsyn toimipaikkoihinsa ja tiloihinsa ja antaa näiden käyttöön kaikki tarkastusten toteuttamiseen tarvittavat tiedot, sähköisessä muodossa olevat tiedot mukaan luettuina.
   2.   Euroopan petostentorjuntavirasto (OLAF) voi suorittaa tutkimuksia, muun muassa paikan päällä tehtäviä tarkastuksia ja todentamisia, neuvoston asetuksessa (Euratom, EY) N:o 2185/96 (13) ja Euroopan parlamentin ja neuvoston asetuksessa (EU, Euratom) N:o 883/2013 (14) vahvistettujen säännösten ja menettelyjen mukaisesti sen selvittämiseksi, onko johonkin tämän asetuksen nojalla rahoitettuun sopimukseen, päätökseen tai hankintasopimukseen liittynyt unionin taloudellisia etuja vahingoittavia petoksia, korruptiota tai muuta laitonta toimintaa.
   3.   Rajoittamatta 1 ja 2 kohdan soveltamista on sopimuksiin, päätöksiin ja hankintasopimuksiin, jotka johtuvat tämän asetuksen täytäntöönpanosta, sisällytettävä määräyksiä, joilla komissiolle, ECSEL-yhteisyritykselle, tilintarkastustuomioistuimelle ja OLAFille annetaan nimenomaiset valtuudet tehdä tällaisia tarkastuksia ja tutkimuksia, kukin oman toimivaltansa mukaisesti.
   4.   ECSEL-yhteisyrityksen on varmistettava, että sen osakkaiden taloudelliset edut suojataan asianmukaisesti suorittamalla tai teettämällä tarvittavia sisäisiä ja ulkopuolisia tarkastuksia.
   5.   ECSEL-yhteisyritys liittyy Euroopan parlamentin, neuvoston ja komission 25 päivänä toukokuuta 1999 tekemään toimielinten väliseen sopimukseen Euroopan petostentorjuntaviraston (OLAF) sisäisistä tutkimuksista (15). ECSEL-yhteisyritys toteuttaa tarvittavat toimenpiteet petostentorjuntaviraston suorittamien sisäisten tutkimusten helpottamiseksi.
   15 artikla
   Luottamuksellisuus
   ECSEL-yhteisyrityksen on suojattava sellaiset arkaluonteiset tiedot, joiden paljastaminen voisi haitata sen osakkaiden tai ECSEL-yhteisyrityksen toimintaan osallistuvien etuja, sanotun kuitenkaan rajoittamatta 16 artiklan soveltamista.
   16 artikla
   Avoimuus
   1.   ECSEL-yhteisyrityksen hallussa oleviin asiakirjoihin sovelletaan Euroopan parlamentin ja neuvoston asetusta (EY) N:o 1049/2001 (16).
   2.   ECSEL-yhteisyrityksen hallintoneuvosto voi hyväksyä asetuksen (EY) N:o 1049/2001 täytäntöönpanoa koskevat käytännön järjestelyt.
   3.   Rajoittamatta tämän asetuksen 10 artiklan soveltamista ECSEL-yhteisyrityksen asetuksen (EY) N:o 1049/2001 8 artiklan mukaisesti tekemistä päätöksistä voidaan tehdä kantelu Euroopan oikeusasiamiehelle Euroopan unionin toiminnasta tehdyn sopimuksen 228 artiklassa määrättyjen edellytysten mukaisesti.
   17 artikla
   Osallistumista ja tulosten levittämistä koskevat säännöt
   1.   Asetusta (EU) N:o 1290/2013 sovelletaan ECSEL-yhteisyrityksen rahoittamiin toimiin. Mainitun asetuksen mukaisesti ECSEL-yhteisyritystä pidetään rahoituselimenä, ja se myöntää rahoitustukea epäsuorille toimille yhtiöjärjestyksen 1 artiklan a alakohdassa määrätyin tavoin.
   2.   Asianomaiset rahoitusviranomaiset voivat määrittää erityisiä arviointiperusteita, jotka koskevat yksittäisten hakijoiden kelpoisuutta saada rahoitusta ECSEL-osallistujavaltioilta. Tällaiset perusteet voivat koskea muun muassa hakijan tyyppiä, mukaan lukien oikeudellinen asema ja tarkoitus, vastuuvelvollisuutta ja elinkelpoisuutta koskevia ehtoja, mukaan lukien taloudellinen vakaus, sekä veroja koskevien ja sosiaalisten velvoitteiden täyttämistä.
   3.   Jos ECSEL-osallistujavaltio ei valtuuta ECSEL-yhteisyritystä osoittamaan sen varoja epäsuorien toimien osallistujille ECSEL-yhteisyrityksen osallistujien kanssa tekemien avustussopimusten avulla, se voi määrittää osallistujien rahoittamista varten kustannusten tukikelpoisuutta koskevia erityissääntöjä.
   4.   Erityiset arviointiperusteet ja tässä artiklassa tarkoitetut säännöt on sisällytettävä työsuunnitelmaan.
   18 artikla
   Isäntävaltion tarjoama tuki
   ECSEL-yhteisyritys ja sen valtion välillä, jossa sen kotipaikka sijaitsee, voidaan tehdä hallinnollinen sopimus erioikeuksista ja vapauksista sekä muusta mainitun valtion ECSEL-yhteisyritykselle antamasta tuesta.
   19 artikla
   Kumoaminen ja siirtymäsäännökset
   1.   Kumotaan asetus (EY) N:o 72/2008 ja asetus (EY) N:o 74/2008.
   2.   Asetuksia (EY) N:o 72/2008 ja (EY) N:o 74/2008 sovelletaan edelleen kyseisten asetusten nojalla käynnistettyihin toimiin, myös näiden asetusten nojalla hyväksyttyihin vuotuisiin toteutussuunnitelmiin, kunnes toimet on saatu päätökseen, sanotun kuitenkaan rajoittamatta 1 kohdan soveltamista.
   3.   Tämän asetuksen 3 artiklan 1 kohdassa ja 4 artiklan 2 kohdassa tarkoitettujen rahoitusosuuksien lisäksi ECSEL-yhteisyrityksen hallintomenoihin suoritetaan vuosina 2014–2017 seuraavat rahoitusosuudet asetusten (EY) N:o 72/2008 ja (EY) N:o 74/2008 nojalla aloitettujen toimien saattamiseksi päätökseen:
   
               a)
            
            
               2 050 000 euroa unionilta,
            
         
               b)
            
            
               1 430 000 euroa AENEAS-järjestöltä.
            
         
               c)
            
            
               975 000 euroa ARTEMISIA-järjestöltä.
            
         Tämän asetuksen 11 artiklan 1 kohdassa tarkoitettuun väliarviointiin sisältyy ENIAC- ja ARTEMIS-yhteisyritysten loppuarviointi asetusten (EY) N:o 72/2008 ja (EY) N:o 74/2008 mukaisesti.
   4.   Asetuksen (EY) N:o 72/2008 nojalla nimitetty toimitusjohtaja osoitetaan toimikautensa jäljellä olevaksi ajaksi hoitamaan tämän asetuksen mukaisia ECSEL-yhteisyrityksen toimitusjohtajan tehtäviä 27 päivästä kesäkuuta 2014 lähtien. Muut toimitusjohtajaa koskevat sopimusehdot pysyvät ennallaan.
   5.   Jos tämän artiklan 4 kohdan mukaisesti nimitetty toimitusjohtaja on ensimmäisellä toimikaudellaan, hänet nimitetään toimitusjohtajaksi tämän toimikauden jäljellä olevaksi ajaksi ja hänen toimikauttaan voidaan jatkaa enintään neljällä vuodella yhtiöjärjestyksen 8 artiklan 4 kohdan mukaisesti. Jos 4 kohdan mukaisesti nimitetty toimitusjohtaja on toisella toimikaudellaan, tätä toimikauttaan ei voida jatkaa. Toimitusjohtaja, jonka toimikautta on jatkettu, ei voi osallistua jatketun toimikautensa lopussa toiseen kertaan saman toimen valintamenettelyyn.
   6.   Asetuksen (EY) N:o 74/2008 nojalla nimitetyn toimitusjohtajan työsopimus päättyy ennen 27 päivää kesäkuuta 2014.
   7.   Tämä asetus ei vaikuta asetusten (EY) N:o 72/2008 ja (EY) N:o 74/2008 nojalla palvelukseen otetun henkilöstön oikeuksiin ja velvoitteisiin, sanotun kuitenkaan rajoittamatta 4 ja 5 kohdan soveltamista. Tämän henkilöstön työsopimukset voidaan tämän asetuksen nojalla uusia henkilöstösääntöjen ja palvelussuhteen ehtojen mukaisesti sekä ECSEL-yhteisyrityksen talousarvion puitteissa.
   8.   ECSEL-yhteisyrityksen toimitusjohtaja kutsuu koolle hallintoneuvoston ja julkisten tahojen neuvoston ensimmäisen kokouksen.
   9.   Jolleivät ENIAC-yhteisyrityksen ja ARTEMIS-yhteisyrityksen osakkaiden välillä muuta sovita asetuksen (EY) N:o 72/2008 ja (EY) N:o 74/2008 nojalla, kaikki näiden asetusten mukaiset yhteisyritysten osakkaiden oikeudet ja velvoitteet, myös varat, velat tai vastuut, siirretään tämän asetuksen nojalla ECSEL-yhteisyrityksen osakkaille.
   10.   Asetuksen (EY) N:o 72/2008 ja (EY) N:o 74/2008 mukaiset käyttämättömät määrärahat siirretään ECSEL-yhteisyritykselle. Maksamatta olevat AENEAS-järjestön ja ARTEMISIA-järjestön osuudet ENIAC- ja ARTEMIS-yhteisyritysten hallintomäärärahoihin vuosina 2008–2013 siirretään ECSEL-yhteisyritykselle komission kanssa sovittavien järjestelyjen mukaisesti.
   20 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä toukokuuta 2014.
      
         
            Neuvoston puolesta
         
         
            Puheenjohtaja
         
         G. STOURNARAS
      
   
   
      (1)  Lausunto annettu 10. joulukuuta 2013 (ei vielä julkaistu virallisessa lehdessä).
   
      (2)  Euroopan parlamentin ja neuvoston päätös N:o 1982/2006/EY, tehty 18 päivänä joulukuuta 2006, Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) (EUVL L 412, 30.12.2006, s. 1).
   
      (3)  Neuvoston päätös 2006/971/EY, tehty 19 päivänä joulukuuta 2006, Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta (EUVL L 400, 30.12.2006, s. 86).
   
      (4)  Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY kumoamisesta (EUVL L 347, 20.12.2013, s. 104).
   
      (5)  Neuvoston päätös 2013/743/EU, annettu 3 päivänä joulukuuta 2013, tutkimuksen ja innovoinnin puiteohjelman "Horisontti 2020" (2014–2020) täytäntöönpanoa koskevasta erityisohjelmasta ja päätösten 2006/971/EY, 2006/972/EY, 2006/973/EY, 2006/974/EY ja 2006/975/EY kumoamisesta (EUVL L 347, 20.12.2013, s. 965).
   
      (6)  Neuvoston asetus (EY) N:o 72/2008, annettu 20 päivänä joulukuuta 2007, ENIAC-yhteisyrityksen perustamisesta (EUVL L 30, 4.2.2008, s. 21).
   
      (7)  Neuvoston asetus (EY) N:o 74/2008, annettu 20 päivänä joulukuuta 2007, ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi (EUVL L 30, 4.2.2008, s. 52).
   
      (8)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
   
      (9)  Euroopan parlamentin ja neuvoston asetus (EU) N:o 1290/2013, annettu 11 päivänä joulukuuta 2013, tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä ja asetuksen (EY) N:o 1906/2006 kumoamisesta (EUVL L 347, 20.12.2013, s. 81).
   
      (10)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).
   
      (11)  Komission delegoitu asetus (EU) N:o 110/2014, annettu 30 päivänä syyskuuta 2013, Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon malliasetuksesta (EUVL L 38, 7.2.2014, s. 2).
   
      (12)  Neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta ja komission virkamiehiin väliaikaisesti sovellettavista erityistoimenpiteistä (EYVL L 56, 4.3.1968, s. 1).
   
      (13)  Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).
   
      (14)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).
   
      (15)  EYVL L 136, 31.5.1999, s. 15.
   
      (16)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).
   
      LIITE
      
         ECSEL-YHTEISYRITYKSEN YHTIÖJÄRJESTYS
      
      
         1   artikla
      
      
         Tehtävät
      
      ECSEL-yhteisyritys suorittaa seuraavat tehtävät:
      
                  a)
               
               
                  se tukee taloudellisesti epäsuoria tutkimus- ja innovointitoimia pääasiassa avustusten muodossa;
               
            
                  b)
               
               
                  se varmistaa ECSEL-yhteisyrityksen kestävän hallinnoinnin;
               
            
                  c)
               
               
                  se kehittää tiivistä yhteistyötä ja huolehtii koordinoinnista eurooppalaisten (erityisesti Horisontti 2020 -puiteohjelman), kansallisten ja monikansallisten toimien, elinten ja sidosryhmien kanssa ja pyrkii sitä kautta edistämään hedelmällistä innovaatioympäristöä Euroopassa, luomalla yhteisvaikutusta ja parantamalla tutkimus- ja innovointityön tulosten hyödyntämistä elektronisten komponenttien ja järjestelmien alalla;
               
            
                  d)
               
               
                  se laatii ja tarpeen mukaan päivittää monivuotisen strategisen suunnitelman;
               
            
                  e)
               
               
                  se laatii ja panee täytäntöön työsuunnitelmat monivuotisen strategisen suunnitelman toteuttamiseksi;
               
            
                  f)
               
               
                  se käynnistää avoimia ehdotuspyyntöjä, arvioi ehdotuksia ja myöntää rahoitusta epäsuoriin toimiin avoimilla ja läpinäkyvillä menettelyillä käytettävissä olevien varojen puitteissa;
               
            
                  g)
               
               
                  se julkaisee tietoja epäsuorista toimista;
               
            
                  h)
               
               
                  se valvoo epäsuorien toimien toteuttamista ja hallinnoi avustussopimuksia tai -päätöksiä;
               
            
                  i)
               
               
                  se valvoo edistymistä ECSEL-yhteisyrityksen tavoitteiden yleisessä saavuttamisessa;
               
            
                  j)
               
               
                  se toteuttaa tiedotusta, viestintää sekä hyödyntämistä ja levittämistä koskevia toimia soveltamalla asetuksen (EU) N:o 1291/2013 28 artiklaa soveltuvin osin, mukaan lukien antamalla yksityiskohtaiset tiedot ehdotuspyyntöjen tuloksista saataville ja käytettäväksi Horisontti 2020:n yhteisessä sähköisessä tietokannassa;
               
            
                  k)
               
               
                  se tekee yhteistyötä monien erilaisten sidosryhmien, muun muassa tutkimusorganisaatioiden ja yliopistojen, kanssa;
               
            
                  l)
               
               
                  se suorittaa muita tehtäviä, jotka ovat tarpeen tämän asetuksen 2 artiklassa asetettujen tavoitteiden saavuttamiseksi.
               
            
         2   artikla
      
      
         Osakkaat
      
      
               
                  1.
               
               
                  ECSEL-yhteisyrityksen osakkaat ovat:
                  
                              a)
                           
                           
                              unioni, jota edustaa komissio;
                           
                        
                              b)
                           
                           
                              Alankomaat, Belgia, Bulgaria, Espanja, Irlanti, Italia, Itävalta, Kreikka, Latvia, Liettua, Luxemburg, Malta, Portugali, Puola, Ranska, Romania, Ruotsi, Saksa, Slovakia, Slovenia, Suomi, Tanska, Tšekki, Unkari, Viro ja Yhdistynyt kuningaskunta; ja
                           
                        
                              c)
                           
                           
                              kirjallisella vahvistuksella tapahtuvan tämän yhtiöjärjestyksen hyväksymisen jälkeen AENEAS-järjestö, joka on Ranskan lainsäädännön mukaisesti rekisteröity järjestö, jonka rekisteröity toimipaikka on Pariisissa (Ranskassa); ARTEMISIA-järjestö, joka on Alankomaiden lainsäädännön mukaisesti rekisteröity järjestö, jonka rekisteröity toimipaikka on Eindhovenissa (Alankomaissa); ja EPoSS-järjestö, joka on Saksan lainsäädännön mukaisesti rekisteröity järjestö, jonka rekisteröity toimipaikka on Berliini (Saksa).
                           
                        
            
               
                  2.
               
               
                  Tässä yhtiöjärjestyksessä maita, jotka ovat ECSEL-yhteisyrityksen osakkaita, kutsutaan ECSEL-osalistujavaltioiksi. Kukin ECSEL-osallistujavaltio nimittää edustajansa ECSEL-yhteisyrityksen elimiin ja osoittaa yhden tai useamman kansallisen yksikön vastaamaan sen velvoitteiden täyttämisestä ECSEL-yhteisyrityksen toimien osalta.
               
            
               
                  3.
               
               
                  ECSEL-osallistujavaltioita ja komissiota kutsutaan tässä yhtiöjärjestyksessä ECSEL-yhteisyrityksen julkisiksi tahoiksi.
               
            
               
                  4.
               
               
                  Yksityisiä järjestöjä kutsutaan tässä yhtiöjärjestyksessä ECSEL-yhteisyrityksen yksityisiksi osakkaiksi ja oikeussubjekteja, jotka muodostavat kunkin yksityisen osakkaan asianomaisen yksityisen osakkaan yhtiöjärjestyksessä, kutsutaan osakkaaseen kuuluviksi oikeussubjekteiksi.
               
            
         3   artikla
      
      
         Osakkuutta koskevat muutokset
      
      
               
                  1.
               
               
                  Jäsenvaltioista tai assosioituneista maista, joita ei ole lueteltu 2 artiklan 1 kohdan b alakohdassa, tulee ECSEL-yhteisyrityksen osakkaita niiden ilmoitettua hallintoneuvostolle kirjallisesti tämän yhtiöjärjestyksen ja kaikkien muiden ECSEL-yhteisyrityksen toimintaa ohjaavien säännösten hyväksymisestä.
               
            
               
                  2.
               
               
                  Seuraavat voivat hakea ECSEL-yhteisyrityksen osakkaiksi, mikäli ne osallistuvat 16 artiklan 4 kohdassa tarkoitettuun rahoitukseen tämän asetuksen 2 artiklassa asetettujen ECSEL-yhteisyrityksen tavoitteiden saavuttamiseksi ja hyväksyvät tämän yhtiöjärjestyksen:
                  
                              a)
                           
                           
                              kaikki muut kuin 1 kohdassa tarkoitetut maat, jotka harjoittavat tutkimus- ja innovointipolitiikkaa tai -ohjelmia elektronisten komponenttien ja järjestelmien alalla;
                           
                        
                              b)
                           
                           
                              kaikki muut oikeussubjektit, jotka suoraan tai välillisesti tukevat tutkimusta ja innovointia jäsenvaltiossa tai assosioituneessa maassa.
                           
                        
            
               
                  3.
               
               
                  Edellä olevan 2 kohdan mukaisesti tehdyt ECSEL-yhteisyrityksen osakkuushakemukset on osoitettava ECSEL-yhteisyrityksen hallintoneuvostolle. Hallintoneuvoston on arvioitava hakemus ottaen huomioon hakijan merkityksellisyys ja mahdollinen lisäarvo ECSEL-yhteisyrityksen tavoitteiden saavuttamisen kannalta, ja tehtävä tämän päätös hakemuksen johdosta.
               
            
               
                  4.
               
               
                  Osakas voi luopua osakkuudestaan ECSEL-yhteisyrityksessä. Luopuminen tulee voimaan peruuttamattomasti kuuden kuukauden kuluttua luopumisilmoituksen antamisesta tiedoksi muille osakkaille. osakkuuden päättymispäivästä lukien entinen osakas vapautetaan kaikista muista velvoitteista kuin niistä, jotka ECSEL-yhteisyritys on hyväksynyt tai joihin se on sitoutunut ennen osakkuutta koskevan luopumisilmoituksen tiedoksi antamista.
               
            
               
                  5.
               
               
                  ECSEL-yhteisyrityksen osakkuutta ei saa siirtää kolmannelle osapuolelle ilman hallintoneuvoston etukäteen antamaa suostumusta.
               
            
               
                  6.
               
               
                  Jokaisen tämän artiklan mukaisen osakkuutta koskevan muutoksen jälkeen ECSEL-yhteisyrityksen on välittömästi julkaistava verkkosivustollaan ajan tasalle saatettu luettelo osakkaista sekä tällaisen muutoksen päivämäärä.
               
            
         4   artikla
      
      
         ECSEL-yhteisyrityksen elimet
      
      ECSEL-yhteisyrityksen elimet ovat
      
                  a)
               
               
                  hallintoneuvosto;
               
            
                  b)
               
               
                  toimitusjohtaja;
               
            
                  c)
               
               
                  julkisten tahojen neuvosto;
               
            
                  d)
               
               
                  yksityisten osakkaiden neuvosto.
               
            
         5   artikla
      
      
         Hallintoneuvoston kokoonpano
      
      Hallintoneuvosto koostuu ECSEL-yhteisyrityksen osakkaiden edustajista.
      Kukin ECSEL-yhteisyrityksen osakas nimittää omat edustajansa ja päävaltuutetun, joka käyttää osakkaan äänioikeutta hallintoneuvostossa.
      
         6   artikla
      
      
         Hallintoneuvoston toiminta
      
      
               
                  1.
               
               
                  Äänioikeudet hallintoneuvostossa jaetaan seuraavasti:
                  
                              a)
                           
                           
                              1/3 yksityisille osakkaille yhteensä;
                           
                        
                              b)
                           
                           
                              1/3 komissiolle; ja
                           
                        
                              c)
                           
                           
                              1/3 ECSEL-osallistujavaltioille yhteensä.
                           
                        Osakkaiden on pyrittävä kaikin tavoin yhteisymmärrykseen. Jos yhteisymmärrystä ei saavuteta, hallintoneuvosto tekee päätöksensä vähintään 75 prosentin enemmistöllä kaikista äänistä, mukaan lukien niiden jäsenten äänet, jotka ovat poissa.
               
            
               
                  2.
               
               
                  Kahden ensimmäisen varainhoitovuoden aikana ECSEL-osallistujavaltioiden äänioikeudet jaetaan seuraavasti:
                  
                              a)
                           
                           
                              kullekin ECSEL-osallistujavaltiolle annetaan yksi prosentti äänioikeuksista,
                           
                        
                              b)
                           
                           
                              jäljelle jäävä prosenttiosuus jaetaan vuosittain ECSEL-osallistujavaltioiden kesken suhteessa niiden kahden edeltävän vuoden aikana antaman rahoituksen tosiasialliseen määrään, niiden ENIAC- ja ARTEMIS-yhteisyrityksille antamat rahoitusosuudet mukaan luettuina.
                           
                        Seuraavina vuosina äänioikeuksien jakautuminen ECSEL-osallistujavaltioiden kesken määritetään vuosittain ja suhteessa siihen rahoituksen osuuteen, jonka ne ovat osoittaneet epäsuorille toimille kahden viimeksi kuluneen varainhoitovuoden aikana.
                  Yksityisten osakkaiden äänioikeudet jaetaan tasan yksityisten järjestöjen kesken, jollei yksityisten osakkaiden neuvosto toisin päätä.
                  Sellaisten ECSEL-yhteisyrityksen uusien osakkaiden äänioikeuksista, jotka eivät ole jäsenvaltioita tai assosioituneita maita, päättää hallintoneuvosto ennen kyseisen osakkaan liittymistä ECSEL-yhteisyritykseen.
               
            
               
                  3.
               
               
                  Hallintoneuvosto valitsee puheenjohtajan vähintään yhdeksi vuodeksi.
               
            
               
                  4.
               
               
                  Hallintoneuvoston sääntömääräinen kokous järjestetään vähintään kaksi kertaa vuodessa. Ylimääräisiä kokouksia voidaan järjestää komission, ECSEL-osallistujavaltioiden edustajien enemmistön, yksityisten osakkaiden enemmistön, puheenjohtajan tai toimitusjohtajan pyynnöstä 16 artiklan 5 kohdan mukaisesti. Puheenjohtaja kutsuu koolle hallintoneuvoston kokoukset, ja ne järjestetään tavallisesti ECSEL-yhteisyrityksen kotipaikassa.
                  Hallintoneuvosto on päätösvaltainen, kun edustettuina ovat komissio, yksityiset osakkaat ja vähintään kolme ECSEL-osallistujavaltioiden päävaltuutettua.
                  Toimitusjohtaja osallistuu keskusteluihin, jollei hallintoneuvosto toisin päätä, mutta hänellä ei ole äänioikeutta.
                  Hallintoneuvosto voi tapauskohtaisesti kutsua muita henkilöitä, erityisesti unionin alueellisten viranomaisten edustajia, osallistumaan tarkkailijoina sen kokouksiin.
               
            
               
                  5.
               
               
                  ECSEL-yhteisyrityksen osakkaiden edustajat eivät ole henkilökohtaisesti korvausvastuussa toimista, joita he toteuttavat toimiessaan edustajina hallintoneuvostossa.
               
            
               
                  6.
               
               
                  Hallintoneuvosto hyväksyy työjärjestyksensä.
               
            
         7   artikla
      
      
         Hallintoneuvoston tehtävät
      
      
               
                  1.
               
               
                  Hallintoneuvostolla on yleinen vastuu ECSEL-yhteisyrityksen strategisista suuntauksista ja toiminnasta, ja se valvoo sen toimien toteuttamista.
               
            
               
                  2.
               
               
                  Komissio pyrkii hallintoneuvostossa toimiessaan varmistamaan koordinoinnin ECSEL-yhteisyrityksen toimien ja Horisontti 2020 -puiteohjelman asianomaisten toimien välillä, jotta voidaan edistää yhteisvaikutusta silloin, kun määritetään tutkimusyhteistyöhön kuuluvia painotuksia.
               
            
               
                  3.
               
               
                  Hallintoneuvosto huolehtii erityisesti seuraavista tehtävistä:
                  
                              a)
                           
                           
                              se arvioi, hyväksyy tai hylkää osakkuutta koskevat hakemukset tämän yhtiöjärjestyksen 3 artiklan 3 kohdan mukaisesti;
                           
                        
                              b)
                           
                           
                              se päättää sellaisen osakkaan, joka ei täytä velvoitteitaan, ECSEL-yhteisyrityksen osakkuuden lakkauttamisesta;
                           
                        
                              c)
                           
                           
                              se hyväksyy ECSEL-yhteisyrityksen varainhoitosäännöt tämän asetuksen 5 artiklan mukaisesti;
                           
                        
                              d)
                           
                           
                              se hyväksyy ECSEL-yhteisyrityksen vuotuisen talousarvion, mukaan lukien sen mukaisen henkilöstötaulukon, jossa ilmoitetaan väliaikaisten toimien määrä tehtäväryhmittäin ja palkkaluokittain sekä sopimussuhteisen henkilöstön ja tilapäisesti siirrettävien kansallisten asiantuntijoiden lukumäärä kokoaikaisina työntekijöinä ilmaistuna;
                           
                        
                              e)
                           
                           
                              se käyttää nimittävän viranomaisen toimivaltaa henkilöstöön nähden tämän asetuksen 6 artiklan 2 kohdan mukaisesti;
                           
                        
                              f)
                           
                           
                              se nimittää tai erottaa toimitusjohtajan, jatkaa hänen toimikauttaan, opastaa häntä ja valvoo hänen suoriutumistaan tehtävistään;
                           
                        
                              g)
                           
                           
                              se hyväksyy ohjelmatoimiston organisaatiorakenteen toimitusjohtajan suosituksen perusteella;
                           
                        
                              h)
                           
                           
                              se hyväksyy 21 artiklan 1 kohdassa tarkoitetun monivuotisen strategisen suunnitelman;
                           
                        
                              i)
                           
                           
                              se hyväksyy 21 artiklan 2 kohdassa tarkoitetun työsuunnitelman ja vastaavat menoarviot;
                           
                        
                              j)
                           
                           
                              se hyväksyy 22 artiklan 1 kohdassa tarkoitetun vuotuisen toimintakertomuksen ja vastaavat menot;
                           
                        
                              k)
                           
                           
                              se järjestää tarpeen mukaan ECSEL-yhteisyrityksen sisäisen tarkastustoiminnon toteutuksen toimitusjohtajan suosituksen perusteella;
                           
                        
                              l)
                           
                           
                              se ottaa käyttöön ECSEL-yhteisyrityksen viestintäpolitiikan toimitusjohtajan suosituksen perusteella;
                           
                        
                              m)
                           
                           
                              se antaa tarvittaessa henkilöstösääntöjen ja palvelussuhteen ehtojen täytäntöönpanosääntöjä tämän asetuksen 6 artiklan 3 kohdan mukaisesti;
                           
                        
                              n)
                           
                           
                              se antaa tarvittaessa sääntöjä, jotka koskevat kansallisten asiantuntijoiden tilapäistä siirtoa ECSEL-yhteisyritykseen ja harjoittelijoiden käyttämistä tämän asetuksen 7 artiklan 2 kohdan mukaisesti;
                           
                        
                              o)
                           
                           
                              se perustaa tarvittaessa neuvoa-antavia ryhmiä ECSEL-yhteisyrityksen elinten lisäksi;
                           
                        
                              p)
                           
                           
                              se esittää komissiolle ECSEL-yhteisyrityksen osakkaan ehdotuksesta tarvittaessa pyyntöjä tämän asetuksen muuttamiseksi;
                           
                        
                              q)
                           
                           
                              se vastaa sellaisista tehtävistä, joita ei ole nimenomaisesti osoitettu jollekin tietylle ECSEL-yhteisyrityksen elimelle; hallintoneuvosto voi osoittaa tällaisia tehtäviä jollekin näistä elimistä.
                           
                        
            
         8   artikla
      
      
         Toimitusjohtajan nimittäminen, irtisanominen ja toimikauden jatkaminen
      
      
               
                  1.
               
               
                  Hallintoneuvosto nimittää toimitusjohtajan avointa ja läpinäkyvää valintamenettelyä noudattaen komission esittämän ehdokasluettelon perusteella. Komissio ottaa ECSEL-yhteisyrityksen muiden osakkaiden edustajat asianmukaisella tavalla mukaan valintamenettelyyn.
                  Valintamenettelyn esivalintavaiheessa on erityisesti varmistettava, että ECSEL-yhteisyrityksen muut osakkaat ovat asianmukaisesti edustettuina. Tätä varten ECSEL-osallistujavaltioiden ja yksityisten osakkaiden on yhteisestä sopimuksesta nimettävä edustajan ja sekä tarkkailija hallintoneuvoston puolesta.
               
            
               
                  2.
               
               
                  Toimitusjohtaja on henkilöstöön kuuluva, ja hänet valitaan tehtäväänsä ECSEL-yhteisyrityksen väliaikaisena toimihenkilönä palvelussuhteen ehtojen 2 artiklan a alakohdan mukaisesti.
                  Toimitusjohtajan sopimusta tehtäessä ECSEL-yhteisyritystä edustaa hallintoneuvoston puheenjohtaja.
               
            
               
                  3.
               
               
                  Toimitusjohtajan toimikausi on kolme vuotta. Toimikauden päätyttyä komissio laatii, ottamalla asianmukaisesti mukaan ECSEL-osallistujavaltiot ja yksityiset osakkaat, arvion tavasta, jolla toimitusjohtaja on hoitanut tehtäviään, sekä ECSEL-yhteisyrityksen tulevista tehtävistä ja haasteista.
               
            
               
                  4.
               
               
                  Hallintoneuvosto voi komission ehdotuksesta, jossa otetaan huomioon edellä 3 kohdassa tarkoitettu arviointi, jatkaa toimitusjohtajan toimikautta kerran, ei kuitenkaan yli neljän vuoden ajan.
               
            
               
                  5.
               
               
                  Toimitusjohtaja, jonka toimikautta on jatkettu, ei voi osallistua jatketun toimikautensa lopussa toisen kertaan samaa toimea koskevaan valintamenettelyyn.
               
            
               
                  6.
               
               
                  Toimitusjohtaja voidaan erottaa toimestaan ainoastaan hallintoneuvoston päätöksellä, jonka se tekee komission ehdotuksesta, minkä tekemiseen komissio ottaa asianmukaisesti mukaan ECSEL-osallistujavaltiot ja yksityiset osakkaat.
               
            
         9   artikla
      
      
         Toimitusjohtajan tehtävät
      
      
               
                  1.
               
               
                  Toimitusjohtaja on johtava toimihenkilö, joka vastaa ECSEL-yhteisyrityksen päivittäisestä johtamisesta hallintoneuvoston päätösten mukaisesti.
               
            
               
                  2.
               
               
                  Toimitusjohtaja on ECSEL-yhteisyrityksen laillinen edustaja. Toimitusjohtaja vastaa toiminnastaan hallintoneuvostolle.
               
            
               
                  3.
               
               
                  Toimitusjohtaja toteuttaa ECSEL-yhteisyrityksen talousarvion.
               
            
               
                  4.
               
               
                  Toimitusjohtaja huolehtii riippumattomasti erityisesti seuraavista tehtävistä:
                  
                              a)
                           
                           
                              hän valmistelee ja toimittaa hallintoneuvoston hyväksyttäväksi luonnoksen monivuotiseksi strategiseksi suunnitelmaksi, joka koostuu yksityisten osakkaiden neuvoston ehdottamasta monivuotisesta strategisesta tutkimus- ja innovointiohjelmasta ja julkisilta tahoilta saaduista monivuotisista rahoitusnäkymistä;
                           
                        
                              b)
                           
                           
                              hän valmistelee ja toimittaa hallintoneuvoston hyväksyttäväksi vuotuisen talousarvioesityksen, mukaan lukien vastaavan henkilöstötaulukon, jossa vahvistetaan väliaikaisten toimien määrä kussakin palkkaluokittain ja tehtäväryhmittäin sekä sopimussuhteisen henkilöstön ja tilapäisesti siirrettyjen kansallisten asiantuntijoiden lukumäärä kokoaikaisina työntekijöinä ilmaistuna;
                           
                        
                              c)
                           
                           
                              hän laatii ja toimittaa hallintoneuvoston hyväksyttäväksi ehdotuksen työsuunnitelmaksi, jossa esitetään yksityisten osakkaiden neuvoston ehdottaman tutkimus- ja innovointitoimien suunnitelman toteuttamiseksi tarvittavien ehdotuspyyntöjen laajuus sekä vastaavat julkisten tahojen ehdottamat menoarviot;
                           
                        
                              d)
                           
                           
                              hän toimittaa hallintoneuvoston hyväksyttäväksi vuotuisen tilinpäätöksen hallintoneuvostolle sen lausuntoa varten;
                           
                        
                              e)
                           
                           
                              hän laatii ja toimittaa hallintoneuvoston hyväksyttäväksi vuotuisen toimintakertomuksen, mukaan lukien tiedot vastaavista menoista;
                           
                        
                              f)
                           
                           
                              hän allekirjoittaa yksittäisiä avustussopimuksia ja päätöksiä;
                           
                        
                              g)
                           
                           
                              hän allekirjoittaa hankintasopimukset;
                           
                        
                              h)
                           
                           
                              hän panee täytäntöön ECSEL-yhteisyrityksen viestintäpolitiikan;
                           
                        
                              i)
                           
                           
                              hän organisoi, ohjaa ja valvoo ECSEL-yhteisyrityksen toimintaa ja henkilöstöä hallintoneuvoston siirtämän toimivallan rajoissa tämän asetuksen 6 artiklan 2 kohdan mukaisesti;
                           
                        
                              j)
                           
                           
                              hän ottaa käyttöön vaikuttavan ja tehokkaan sisäisen valvonnan järjestelmän ja varmistaa sen toiminnan sekä ilmoittaa sen kaikista merkittävistä muutoksista hallintoneuvostolle;
                           
                        
                              k)
                           
                           
                              hän varmistaa riskinarvioinnin ja riskinhallinnan toteutuksen;
                           
                        
                              l)
                           
                           
                              hän toteuttaa kaikkia muita toimenpiteitä, jotka ovat tarpeen sen arvioimiseksi, miten ECSEL-yhteisyritys on edistynyt tämän asetuksen 2 artiklassa asetettujen tavoitteidensa saavuttamisessa;
                           
                        
                              m)
                           
                           
                              hän toteuttaa kaikkia muita hallintoneuvoston toimitusjohtajalle antamia tai siirtämiä tehtäviä.
                           
                        
            
               
                  5.
               
               
                  Toimitusjohtaja perustaa ohjelmatoimiston, joka toteuttaa toimitusjohtajan vastuun alaisena kaikki tästä asetuksesta johtuvat tukitehtävät. Ohjelmatoimisto koostuu ECSEL-yhteisyrityksen henkilöstöön kuuluvista, ja se suorittaa erityisesti seuraavat tehtävät:
                  
                              a)
                           
                           
                              tarvittavan kirjanpitojärjestelmän luomisen ja hallinnoimisen tukeminen ECSEL-yhteisyrityksen varainhoitosääntöjen mukaisesti;
                           
                        
                              b)
                           
                           
                              ehdotuspyyntöjen hallinnoiminen työsuunnitelman mukaisesti sekä avustussopimuksien ja päätösten hallinnoiminen;
                           
                        
                              c)
                           
                           
                              asiaankuuluvien tietojen ja tuen antaminen ECSEL-yhteisyrityksen osakkaille ja muille elimille, jotta ne voivat hoitaa tehtävänsä, sekä niiden erityisiin pyyntöihin vastaaminen;
                           
                        
                              d)
                           
                           
                              ECSEL-yhteisyrityksen elinten sihteeristönä toimiminen ja hallintoneuvoston perustamien neuvoa-antavien ryhmien tukeminen.
                           
                        
            
         10   artikla
      
      
         Julkisten tahojen neuvoston kokoonpano
      
      Julkisten tahojen neuvosto koostuu ECSEL-yhteisyrityksen julkisten tahojen edustajista.
      Kukin julkinen taho nimittää omat edustajansa ja päävaltuutetun, joka käyttää äänioikeutta julkisten tahojen neuvostossa.
      
         11   artikla
      
      
         Julkisten tahojen neuvoston toiminta
      
      
               
                  1.
               
               
                  Julkisten tahojen neuvoston äänioikeudet jaetaan julkisille tahoille vuosittain samassa suhteessa siihen, miten ne ovat osallistuneet ECSEL-yhteisyrityksen toiminnan rahoitukseen kyseisenä vuonna 18 artiklan 4 kohdan mukaisesti sillä rajoituksella, että yhdenkään jäsenen osuus kokonaisäänioikeuksista julkisten tahojen neuvostossa ei voi olla yli 50 prosenttia.
                  Mikäli vähemmän kuin kolme ECSEL-osallistujavaltiota on ilmoittanut toimitusjohtajalle rahoitusosuutensa 18 artiklan 4 kohdan mukaisesti, komissio pitää 50 prosenttia äänioikeuksista ja loput 50 prosenttia jaetaan tasan ECSEL-osallistujavaltioiden kesken.
                  Julkisten tahojen on tehtävä kaikkensa yhteisymmärryksen saavuttamiseksi. Jos yhteisymmärrystä ei saavuteta, julkisten tahojen neuvosto tekee päätöksensä vähintään 75 prosentin enemmistöllä kaikista äänistä, mukaan luettuina poissa olevien ECSEL-osallistujavaltioiden äänet.
                  Kullakin julkisella taholla on veto-oikeus kaikissa asioissa, jotka koskevat sen rahoitusosuuden käyttöä ECSEL-yhteisyrityksessä.
               
            
               
                  2.
               
               
                  Julkisten tahojen neuvosto valitsee puheenjohtajansa vähintään kahdeksi vuodeksi.
               
            
               
                  3.
               
               
                  Julkisten tahojen neuvosto kokoontuu sääntömääräisiin kokouksiin vähintään kahdesti vuodessa. Se voi komission, ECSEL-osallistujavaltioiden edustajien enemmistön tai puheenjohtajan pyynnöstä järjestää ylimääräisiä kokouksia. Julkisten tahojen neuvosto kokoontuu puheenjohtajan kutsusta, ja kokoukset pidetään yleensä ECSEL-yhteisyrityksen kotipaikassa.
                  Julkisten tahojen neuvosto on päätösvaltainen, kun edustettuina ovat komissio ja vähintään kolme ECSEL-osallistujavaltion päävaltuutettua.
                  Toimitusjohtaja osallistuu keskusteluihin, jollei julkisten tahojen neuvosto toisin päätä, mutta hänellä ei ole äänioikeutta.
                  Kaikki jäsenvaltiot tai assosioituneet maat, jotka eivät ole ECSEL-yhteisyrityksen osakkaita, voivat osallistua julkisten tahojen neuvostoon tarkkailijoina. Tarkkailijat saavat käyttöönsä kaikki merkitykselliset asiakirjat, ja ne voivat antaa mitä tahansa julkisten tahojen neuvoston tekemää päätöstä koskevia neuvoja. Kaikkia tarkkailijoita sitovat julkisten tahojen neuvoston jäseniin sovellettavat luottamuksellisuussäännöt.
                  Julkisten tahojen neuvosto voi tarvittaessa nimittää työryhmiä yhden tai useamman julkisen tahon yleisen koordinoinnin alaisuudessa.
                  Julkisten tahojen neuvosto hyväksyy oman työjärjestyksensä.
               
            
         12   artikla
      
      
         Julkisten tahojen neuvoston tehtävät
      
      Julkisten tahojen neuvosto
      
                  a)
               
               
                  varmistaa, että tasapuolisuuden ja avoimuuden periaatteita sovelletaan asianmukaisesti julkisten varojen osoittamisessa epäsuorien toimien osallistujille;
               
            
                  b)
               
               
                  hyväksyy ehdotuspyyntöjen sekä epäsuorien toimien arvioinnin, valinnan ja valvonnan menettelysäännöt;
               
            
                  c)
               
               
                  hyväksyy ehdotuspyyntöjen käynnistämisen työsuunnitelman mukaisesti;
               
            
                  d)
               
               
                  järjestää ehdotukset paremmuusjärjestykseen valinta- ja sopimuksentekoperusteiden perusteella ottaen myös huomioon niiden vaikutuksen ehdotuspyynnön tavoitteiden saavuttamiseen ja yhteisvaikutuksen kansallisten painopisteiden kanssa;
               
            
                  e)
               
               
                  päättää käytettävissä olevien määrärahojen rajoissa julkisen rahoituksen myöntämisestä valituille ehdotuksille ottaen huomioon myös 18 artiklan 5 kohdan mukaisesti suoritetut tarkistukset. Tällainen päätös sitoo ECSEL-osallistujavaltioita ilman muita arviointi- tai valintamenettelyjä.
               
            
         13   artikla
      
      
         Yksityisten osakkaiden neuvoston kokoonpano
      
      Yksityisten osakkaiden neuvosto koostuu ECSEL-yhteisyrityksen yksityisten osakkaiden edustajista.
      Kukin yksityinen osakas nimittää omat edustajansa ja päävaltuutetun, joka käyttää äänioikeutta yksityisten osakkaiden neuvostossa.
      
         14   artikla
      
      
         Yksityisten osakkaiden neuvoston toiminta
      
      
               
                  1.
               
               
                  Yksityisten osakkaiden neuvosto kokoontuu vähintään kahdesti vuodessa.
               
            
               
                  2.
               
               
                  Yksityisten osakkaiden neuvosto voi tarvittaessa nimittää työryhmiä yhden tai useamman osakkaan yleisen koordinoinnin alaisuudessa.
               
            
               
                  3.
               
               
                  Yksityisten osakkaiden neuvosto valitsee puheenjohtajansa.
               
            
               
                  4.
               
               
                  Yksityisten osakkaiden neuvosto hyväksyy työjärjestyksensä.
               
            
         15   artikla
      
      
         Yksityisten osakkaiden neuvoston tehtävät
      
      Yksityisten osakkaiden neuvosto
      
                  a)
               
               
                  laatii 21 artiklan 1 kohdassa tarkoitetun luonnoksen monivuotiseksi strategiseksi tutkimus- ja innovointiohjelmaksi, jonka avulla voidaan saavuttaa tämän asetuksen 2 artiklassa asetetut ECSEL-yhteisyrityksen tavoitteet, ja saattaa sen säännöllisesti ajan tasalle;
               
            
                  b)
               
               
                  laatii joka vuosi luonnoksen seuraavan vuoden tutkimus- ja innovointitoimia koskevaksi suunnitelmaksi, jota käytetään 21 artiklan 2 kohdassa tarkoitettujen ehdotuspyyntöjen perustana;
               
            
                  c)
               
               
                  toimittaa toimitusjohtajalle luonnoksen monivuotiseksi strategiseksi tutkimus- ja innovointiohjelmaksi sekä luonnoksen vuotuiseksi tutkimus- ja innovointitoimia koskevaksi suunnitelmaksi hallintoneuvoston asettamien määräaikojen puitteissa;
               
            
                  d)
               
               
                  järjestää neuvoa-antavan sidosryhmien foorumin, joka on avoin kaikille julkisille ja yksityisille sidosryhmille, joilla on intressejä elektronisten komponenttien ja järjestelmien alalla, tiedottaakseen niille luonnoksesta monivuotiseksi strategiseksi tutkimus- ja innovointiohjelmaksi ja luonnoksesta tietyn vuoden tutkimus- ja innovointitoimia koskevaksi suunnitelmaksi ja kerätäkseen niistä palautetta.
               
            
         16   artikla
      
      
         Rahoituslähteet
      
      
               
                  1.
               
               
                  ECSEL-yhteisyrityksen osakkaat rahoittavat yhteisyrityksen toimintaa yhdessä rahoitusosuuksilla, jotka maksetaan erinä, ja luontoissuorituksilla, joilla katetaan muut kuin ECSEL-yhteisyrityksestä korvattavat epäsuorien toimien toteuttamisesta yksityisille osakkaille tai niihin kuuluville oikeussubjekteille ja niiden liitännäisosallistujille aiheutuneet kustannukset.
               
            
               
                  2.
               
               
                  ECSEL-yhteisyrityksen hallintomenot katetaan seuraavilla rahoitusosuuksilla niin, että
                  
                              a)
                           
                           
                              tämän asetuksen 3 artiklan 1 kohdassa tarkoitettu unionin rahoitusosuus on enintään 15 255 000 euroa;
                           
                        
                              b)
                           
                           
                              tämän asetuksen 4 artiklan 2 kohdassa tarkoitettu yksityisten osakkaiden rahoitusosuus on enintään 19 710 000 euroa tai yksi prosentti kaikkien hankkeiden kokonaiskustannusten summasta sen mukaan, kumpi luku on suurempi, mutta enintään 48 000 000 euroa; ja
                           
                        
                              c)
                           
                           
                              asetusten (EY) N:o 72/2008 ja (EY) N:o 74/2008 nojalla käynnistettyjen toimien saattamisesta päätökseen säädetään tämän asetuksen 19 artiklan 2 kohdassa.
                           
                        Jos hallintomenoihin varattuja määrärahoja ei käytetä kokonaisuudessaan, jäljelle jäävällä osuudella voidaan kattaa ECSEL-yhteisyrityksen toimintamenoja.
               
            
               
                  3.
               
               
                  ECSEL-yhteisyrityksen toimintamenot katetaan seuraavista lähteistä:
                  
                              a)
                           
                           
                              unionin rahoitusosuus;
                           
                        
                              b)
                           
                           
                              ECSEL-osallistujavaltioiden rahoitusosuudet;
                           
                        
                              c)
                           
                           
                              yksityisten osakkaiden tai niihin kuuluvien oikeussubjektien ja liitännäisosallistujien luontoissuoritukset, jotka vastaavat niille epäsuorien toimien toteuttamisesta aiheutuneita kustannuksia, joista on vähennetty ECSEL-yhteisyrityksen osuus, ECSEL-osallistujavaltioiden osuus ja muut unionin näihin kustannuksiin suorittamat osuudet.
                           
                        
            
               
                  4.
               
               
                  ECSEL-yhteisyrityksen talousarvioon kirjattavia varoja ovat seuraavat rahoitusosuudet:
                  
                              a)
                           
                           
                              hallintomenoihin osoitettavat osakkaiden rahoitusosuudet;
                           
                        
                              b)
                           
                           
                              toimintamenoihin osoitettavat osakkaiden rahoitusosuudet, myös niiltä ECSEL-osallistujavaltioilta saadut rahoitusosuudet, jotka ovat valtuuttaneet ECSEL-yhteisyrityksen 17 artiklan 1 kohdan mukaisesti;
                           
                        
                              c)
                           
                           
                              ECSEL-yhteisyrityksen tuottamat tulot;
                           
                        
                              d)
                           
                           
                              kaikki muut rahoitusosuudet, varat ja tulot.
                           
                        Kaikkien ECSEL-yhteisyritykselle suoritetuista rahoitusosuuksista kertyvät korot katsotaan sen tuloiksi.
               
            
               
                  5.
               
               
                  Jos jokin ECSEL-yhteisyrityksen osakas ei suoriudu velvoitteistaan, jotka koskevat sen sovittua rahoitusosuutta yhteisyrityksessä, toimitusjohtaja esittää asian kirjallisesti ja asettaa kohtuullisen määräajan, jonka kuluessa puute on oikaistava. Jos tilannetta ei korjata tuon määräajan kuluessa, toimitusjohtaja kutsuu hallintoneuvoston kokouksen koolle päättämään, onko velvoitteensa laiminlyövän osakkaan osakkuus lakkautettava vai toteutetaanko muita toimia, kunnes sen velvoitteet on täytetty.
               
            
               
                  6.
               
               
                  ECSEL-yhteisyrityksen kaikkien varojen ja toimien tarkoituksena on saavuttaa tämän asetuksen 2 artiklassa asetetut tavoitteet.
               
            
               
                  7.
               
               
                  ECSEL-yhteisyritys omistaa tuottamansa omaisuuden tai omaisuuden, joka sille siirretään sen tämän asetuksen 2 artiklassa asetettujen tavoitteiden saavuttamiseksi.
               
            
               
                  8.
               
               
                  Kulujen kattamisen jälkeen jäänyttä ylijäämää ei makseta ECSEL-yhteisyrityksen osakkaille, paitsi silloin kun ECSEL-yhteisyritys puretaan.
               
            
         17   artikla
      
      
         ECSEL-osallistujavaltioiden rahoitusosuudet
      
      
               
                  1.
               
               
                  ECSEL-osallistujavaltiot voivat valtuuttaa ECSEL-yhteisyrityksen osoittamaan niiden varoja epäsuorien toimien osallistujille ECSEL-yhteisyrityksen ja osallistujien välillä tehtävien avustussopimusten avulla. Osallistujavaltiot voivat myös valtuuttaa ECSEL-yhteisyrityksen antamaan niiden rahoitusta osallistujille tai antaa rahoitusta itse ECSEL-yhteisyrityksen tekemien tarkastusten perusteella.
               
            
               
                  2.
               
               
                  Jos ECSEL-osallistujavaltio ei anna ECSEL-yhteisyritykselle 1 kohdassa tarkoitettua valtuutusta, sen on toteutettava kaikki tarvittavat toimenpiteet omien avustussopimustensa tekemiseksi samoihin määräaikoihin mennessä kuin ECSEL-yhteisyrityksen avustussopimukset. ECSEL-osallistujavaltio voi käyttää ECSEL-yhteisyrityksen suorittamaa 18 artiklan 7 kohdassa tarkoitettua kustannusten tukikelpoisuuden tarkastusta osana omaa maksumenettelyään.
               
            
               
                  3.
               
               
                  ECSEL-osallistujavaltioiden ja ECSEL-yhteisyrityksen välistä yhteistyötä koskevista järjestelyistä sovitaan hallinnollisella järjestelyllä ECSEL-osallistujavaltioiden tätä tarkoitusta varten nimittämien elinten ja ECSEL-yhteisyrityksen välillä.
               
            
               
                  4.
               
               
                  Jos ECSEL-osallistujavaltiot valtuuttavat ECSEL-yhteisyrityksen 1 kohdan mukaisesti, 3 kohdassa tarkoitettua hallinnollista järjestelyä täydennetään ECSEL-osallistujavaltioiden tätä tarkoitusta varten nimittämien elinten ja ECSEL-yhteisyrityksen välillä vuosittain sovittavilla järjestelyillä, joilla määritetään ECSEL-osallistujavaltioiden ECSEL-yhteisyritykselle antaman rahoitusosuuden ehdot.
               
            
               
                  5.
               
               
                  Jäsenvaltiot, assosioituneet maat ja kolmannet maat, jotka eivät ole ECSEL-yhteisyrityksen osakkaita, voivat toteuttaa samanlaisia järjestelyjä ECSEL-yhteisyrityksen kanssa.
               
            
         18   artikla
      
      
         Epäsuorien toimien rahoitus
      
      
               
                  1.
               
               
                  ECSEL-yhteisyritys tukee epäsuoria toimia järjestämällä avoimia ja kilpailuun perustuvia ehdotuspyyntöjä ja suuntaamalla julkista rahoitusta käytettävissä olevien määrärahojen rajoissa. ECSEL-yhteisyrityksen puitteissa annettava julkinen tuki ei vaikuta valtiontukisääntöjen soveltamiseen.
               
            
               
                  2.
               
               
                  Julkisten tahojen rahoitusosuuksista on määrätty 16 artiklan 3 kohdan a ja b alakohdassa, ja se suoritetaan epäsuorien toimien osallistujille aiheutuneiden tukikelpoisten kustannusten korvauksena. Työsuunnitelmaan sisällytetään unionin ja kunkin ECSEL-osallistujavaltion erityiset korvausosuudet.
               
            
               
                  3.
               
               
                  Julkiset tahot ilmoittavat toimitusjohtajalle rahoitussitoumuksistaan, joita ne ovat 17 artiklan 1 kohdan mukaisesti varanneet kutakin työsuunnitelmaan sisällytettävää ehdotuspyyntöä varten, riittävän ajoissa ennen ECSEL-yhteisyrityksen talousarvioesityksen laatimista ja ottaen huomioon työsuunnitelmassa tarkasteltujen tutkimus- ja innovointitoimien laajuuden.
               
            
               
                  4.
               
               
                  Toimitusjohtaja tarkistaa, täyttävätkö unionin rahoitusta hakevat tahot rahoitusta koskevat kelpoisuusperusteet. ECSEL-osallistujavaltiot puolestaan tarkistavat, täyttävätkö niiden hakijat mahdolliset ennalta määritetyt rahoitusta koskevat kansalliset perusteet, ja ilmoittavat tuloksista toimitusjohtajalle.
               
            
               
                  5.
               
               
                  Toimitusjohtaja laatii 5 kohdassa säädettyjen tarkistusten perusteella ehdotuksen luetteloksi rahoitusta saavista epäsuorista toimista hakijoiden mukaan eriteltynä ja toimittaa sen julkisten tahojen neuvostolle, joka päättää julkisen rahoituksen enimmäismäärästä 12 artiklan e kohdan mukaisesti ja valtuuttaa toimitusjohtajan tekemään sopimukset vastaavien osallistujien kanssa.
               
            
               
                  6.
               
               
                  ECSEL-yhteisyritys toteuttaa kaikki tarvittavat toimenpiteet, mukaan lukien kustannusten tukikelpoisuuden tarkistaminen, julkisen rahoitusosuuden maksamiseksi osallistujille 17 artiklan 3 ja 4 kohdassa tarkoitettujen järjestelyjen mukaisesti.
               
            
               
                  7.
               
               
                  ECSEL-osallistujavaltiot eivät saa vaatia muuta teknistä valvontaa tai raportointia kuin niitä, joita ECSEL-yhteisyritys vaatii.
               
            
         19   artikla
      
      
         Taloudelliset sitoumukset
      
      ECSEL-yhteisyrityksen rahoitussitoumukset eivät saa ylittää käytettävissä olevia tai osakkaiden talousarviositoumusten mukaisia taloudellisia resursseja.
      
         20   artikla
      
      
         Varainhoitovuosi
      
      Varainhoitovuosi alkaa 1 päivänä tammikuuta ja päättyy 31 päivänä joulukuuta.
      
         21   artikla
      
      
         Toiminta- ja rahoitussuunnittelu
      
      
               
                  1.
               
               
                  Monivuotisessa strategisessa suunnitelmassa määritetään strategia ja suunnitelmat tämän asetuksen 2 artiklassa asetettujen ECSEL-yhteisyrityksen tavoitteiden saavuttamiseksi yksityisten osakkaiden neuvoston laatiman monivuotisen strategisen tutkimus- ja innovointiohjelman sekä julkisten tahojen laatimien monivuotisten rahoitusnäkymien muodossa. Strategiassa on määrä yksilöidä tutkimuksen ja innovoinnin painopistealueet elektronisia komponentteja ja järjestelmiä koskevan keskeisen osaamisen kehittämiseksi ja käyttöön ottamiseksi eri sovellusaloilla Euroopan kilpailukyvyn lujittamiseksi sekä uusien markkinoiden ja yhteiskunnallisten sovellusten luomisen edistämiseksi. Suunnitelmaa on määrä tarkistaa säännöllisesti Euroopan teollisuuden tarpeiden kehityksen mukaisesti.
               
            
               
                  2.
               
               
                  Toimitusjohtaja toimittaa hallintoneuvoston hyväksyttäväksi luonnoksen vuotuiseksi tai monivuotiseksi työsuunnitelmaksi, joka sisältää tutkimus- ja innovointitoimia koskevan suunnitelman, hallintotoimet ja vastaavat menoarviot.
               
            
               
                  3.
               
               
                  Työsuunnitelma hyväksytään sen täytäntöönpanoa edeltävän vuoden loppuun mennessä. Työsuunnitelma julkistetaan.
               
            
               
                  4.
               
               
                  Toimitusjohtaja laatii seuraavan vuoden vuotuisen talousarvioesityksen ja toimittaa sen hallintoneuvostolle hyväksyttäväksi.
               
            
               
                  5.
               
               
                  Hallintoneuvosto hyväksyy kunkin vuoden vuotuisen talousarvion edeltävän vuoden loppuun mennessä.
               
            
               
                  6.
               
               
                  Vuotuista talousarviota tarkistetaan Euroopan unionin talousarvioon sisältyvän unionin rahoitusosuuden huomioon ottamiseksi.
               
            
         22   artikla
      
      
         Toimintaa ja rahoitusta koskeva raportointi
      
      
               
                  1.
               
               
                  Toimitusjohtaja raportoi hallintoneuvostolle vuosittain toimitusjohtajan tehtävien suorittamisesta ECSEL-yhteisyrityksen varainhoitosääntöjen mukaisesti.
                  Toimitusjohtaja esittää kahden kuukauden kuluessa kunkin varainhoitovuoden päättymisestä hallintoneuvoston hyväksyttäväksi vuotuisen toimintakertomuksen, jossa tarkastellaan ECSEL-yhteisyrityksen saavuttamaa edistystä edellisen kalenterivuoden aikana, erityisesti suhteessa kyseisen vuoden vuotuiseen työsuunnitelmaan. Vuotuisessa toimintakertomuksessa annetaan tietoa muun muassa tietoja seuraavista asioista:
                  
                              a)
                           
                           
                              toteutetut tutkimus-, innovointi- ja muut toimet sekä vastaavat menot;
                           
                        
                              b)
                           
                           
                              toimitetut ehdotukset ja niiden jakautuminen osallistujatyypeittäin, pk-yritykset mukaan lukien, ja maittain;
                           
                        
                              c)
                           
                           
                              rahoitettaviksi valitut ehdotukset mukaan lukien niiden jakautuminen osallistujatyypeittäin, pk-yritykset mukaan lukien, ja maittain, sekä ECSEL-yhteisyrityksen ja ECSEL-osallistujavaltioiden rahoitusosuudet yksittäisille osallistujille ja epäsuorille toimille.
                           
                        
            
               
                  2.
               
               
                  Kun hallintoneuvosto on hyväksynyt vuotuisen toimintakertomuksen, se julkistetaan.
               
            
               
                  3.
               
               
                  ECSEL-yhteisyrityksen tilinpitäjä toimittaa alustavan tilinpäätöksen komission tilinpitäjälle ja tilintarkastustuomioistuimelle viimeistään seuraavan varainhoitovuoden maaliskuun 1 päivänä.
                  ECSEL-yhteisyritys toimittaa viimeistään seuraavan varainhoitovuoden maaliskuun 31 päivänä talousarvio- ja varainhallintoa koskevan selvityksen Euroopan parlamentille, neuvostolle ja tilintarkastustuomioistuimelle.
                  Saatuaan ECSEL-yhteisyrityksen alustavaa tilinpäätöstä koskevat huomautukset, jotka tilintarkastustuomioistuin on antanut asetuksen (EU, Euratom) N:o 966/2012 148 artiklan nojalla, ECSEL-yhteisyrityksen tilinpitäjä laatii ECSEL-yhteisyrityksen lopullisen tilinpäätöksen ja toimitusjohtaja toimittaa sen hallintoneuvostolle lausuntoa varten.
                  Hallintoneuvosto antaa lausunnon ECSEL-yhteisyrityksen lopullisesta tilinpäätöksestä.
                  Toimitusjohtaja toimittaa lopullisen tilinpäätöksen ja hallintoneuvoston lausunnon Euroopan parlamentille, neuvostolle, komissiolle ja tilintarkastustuomioistuimelle viimeistään seuraavan varainhoitovuoden heinäkuun 1 päivänä.
                  Lopullinen tilinpäätös julkaistaan Euroopan unionin virallisessa lehdessä viimeistään seuraavan varainhoitovuoden marraskuun 15 päivänä.
                  Toimitusjohtaja toimittaa vastauksen tilintarkastustuomioistuimelle tämän vuosikertomuksessaan esittämiin huomautuksiin viimeistään 30 päivänä syyskuuta. Toimitusjohtaja toimittaa tämän vastauksen myös hallintoneuvostolle.
                  Toimitusjohtaja antaa asetuksen (EU, Euratom) N:o 966/2012 165 artiklan 3 kohdan mukaisesti Euroopan parlamentille tämän pyynnöstä kaikki asianomaista varainhoitovuotta koskevan vastuuvapausmenettelyn moitteetonta toteuttamista varten tarvittavat tiedot.
               
            
         23   artikla
      
      
         Sisäinen tarkastus
      
      Komission sisäisellä tarkastajalla on ECSEL-yhteisyrityksen suhteen samat valtuudet kuin komission suhteen.
      
         24   artikla
      
      
         Osakkaiden korvausvastuu ja vakuutus
      
      
               
                  1.
               
               
                  ECSEL-yhteisyrityksen osakkaiden taloudellinen korvausvastuu ECSEL-yhteisyrityksen veloista rajoittuu rahoitusosuuksiin, jotka ne ovat jo suorittaneet hallintomenoihin.
               
            
               
                  2.
               
               
                  ECSEL-yhteisyritys hankkii tarvittavan vakuutuksen ja pitää sen voimassa.
               
            
         25   artikla
      
      
         Eturistiriidat
      
      
               
                  1.
               
               
                  ECSEL-yhteisyrityksen, sen elinten ja henkilöstön on toiminnassaan vältettävä kaikkia eturistiriitoja.
               
            
               
                  2.
               
               
                  ECSEL-yhteisyrityksen hallintoneuvosto antaa sääntöjä osakkaisiinsa, elimiinsä ja henkilöstöönsä liittyvien eturistiriitojen ehkäisemiseksi ja hallitsemiseksi. Näiden sääntöjen on sisällettävä määräyksiä, joiden tarkoituksena on estää ECSEL-yhteisyrityksen osakkaiden niiden edustajien, jotka toimivat hallintoneuvostossa tai julkisten tahojen neuvostossa, eturistiriidat.
               
            
         26   artikla
      
      
         Yhteisyrityksen purkaminen
      
      
               
                  1.
               
               
                  ECSEL-yhteisyritys puretaan tämän asetuksen 1 artiklassa säädetyn ajan päättyessä.
               
            
               
                  2.
               
               
                  Edellä 1 kohdassa määrätyn lisäksi purkamismenettely käynnistyy automaattisesti, jos unioni tai kaikki yksityiset osakkaat vetäytyvät ECSEL-yhteisyrityksestä.
               
            
               
                  3.
               
               
                  ECSEL-yhteisyrityksen purkamiseen liittyviä menettelyjä varten hallintoneuvosto nimittää yhden tai useamman selvittäjän, jotka toimivat hallintoneuvoston tekemien päätösten mukaisesti.
               
            
               
                  4.
               
               
                  Kun ECSEL-yhteisyritys puretaan, sen varoja käytetään kattamaan sen korvausvastuut ja purkamisesta aiheutuvat kustannukset. Mahdollinen ylijäämä jaetaan purkamisajankohtana osakkaina olevien kesken suhteessa siihen, mikä on kunkin osakkaan rahoitusosuus ECSEL-yhteisyrityksessä. Mahdollinen unionille jaettu tällainen ylijäämä palautetaan unionin talousarvioon.
               
            
               
                  5.
               
               
                  Jos ECSEL-yhteisyrityksen tekemän sopimuksen tai päätöksen taikka hankintasopimuksen kesto on pitempi kuin ECSEL-yhteisyrityksen, sen asianmukaista hallinnointia varten perustetaan tapauskohtainen menettely.